Tema VEŠANJE: Nogo pozdravio izjavu Vučića da ga treba obesiti ukoliko ima prihode od tri miliona evra VIDEO - Jutarnji GLASnik\nTema VEŠANJE: Nogo pozdravio izjavu Vučića da ga treba obesiti ukoliko ima prihode od tri miliona evra, odnosno kompaniju stvorenu za vreme njegove vlasti koja prihoduje taj novac\nSrđan Nogo podržava izjavu Vučića o vešanju, kako kaže, datoj televiziji Happy kada je gostujući kod Milomira Marića rekao da ukoliko bi on imao firmu koja je za vreme njegove vlasti omogućila da ostvari prihod od tri miliona evra da bi ga trebalo obesiti.\n„Ja pozdravljam takvu izjavu , to je inače kopija moje izjave koja je dan ranije bila objavljena na you tube kanalu“, rekao je Srđan Nogo obračajuči se javnosti. On je dodao da je tada rekao da ukoliko izda Srbiju ili ukradem od Srbije da me treba obesiti.\n„S obzirom da je Vučić ponovio na neki način ponovio moje reči, ja kao odgovoran političar želim da pohvalim predsednika republike i da kažem da ga podržavam u toj izjavi i da smo eto nas dvojica jedini političari za sada koji smo izašli sa takvim izjavama i pomenuli vešanje u političkom životu“, rekao je Nogo.\nTakođe je pozvao Vučića, kako je rekao s obzirom na to da je prvi autor ove izjave da predsednik objasni između ostalog i zašto se pominje cifra od tri miliona evra i da li to znači da je dozvoljeno ukrasti do tri miliona, a da se preko toga neće tolerisati. Upitao je javno predsednika Vučića kada će početi da primenjuje odgovornost za one koji su ukrali od naroda i države i da li će se ova izjava odnositi na sve bez ozira na to da li su u vlasti ili opoziciji, da li su napustili vlast, kao i zašto je Vučić zaboravio da pomene izdaju.\n„Da li će se za izdaju takođe kažnjavati vešanjem ili će za izdaju biti abolicija, upitao je Srđan Nogo predsednika u javnom obraćanju.\nKompletno obraćanje javnosti pogledajte:\nVIDEO Konferencija: Tema VEŠANJE!\nTagged ALEKSANDAR VUČIĆ, SRĐAN NOGO, VEŠANJE


Nova kolekcija Balenciaga putuje svetski poznatim znamenitostima - Harper‘s Bazaar\nNova kolekcija Balenciaga putuje svetski poznatim znamenitostima\nDemna Gvasalia je putem razglednica predstavio novu kolekciju.\nNekoliko dana nakon što je Gucci predstavio svoju kolekciju za koju je Alessandro Michele „hakovao“ elemente i siluete iz kolekcija Balenciaga, francuska kuća je predstavila sopstvenu kolekciju za zimu 2021. Demna Gvasalia se pobrinuo da ponovo impresionira (nakon čuvene prezentacije - video igre) načinom na koji je odabrao da predstavi svoje kreacije - sada kolekciju predstavlja u vidu razglednice sa raznim poznatim znamenitostima planete.\nPariz, Njujork, Venecija, Šangaj, London, Brisel, Tokio, Amsterdam, Moskva, Sidnej, Rim, San Francisko, Čikago, Kairo, Agra i Atina, svetske prestonice i veliki gradovi „ugostili“ su modele Gvasalie odevene u kreacije kolekcije. Naravno, kao što ćete primetiti u lookbook-u, i kao što je i sam dizajner priznao, „ovo je photoshop“.\nMeđutim, ova pomalo staromodna estetika razglednica, koja je u suprotnosti sa njegovim potpuno modernim kreacijama, efektivno beleži nostalgiju za putovanjima, kojima je Gvasalia želeo da oda počast ovom kolekcijom.\nOriginalnost se, međutim, ovde ne zaustavlja, jer je umetnički direktor Balenciaga umesto da pripremi modni film za predstavljanje kolekcije, sa publikom podelio video napravljen od slika za koje je naučno dokazano da izazivaju pozitivne emocije.\n„Mislio sam da je pravo vreme da istražim drugi način izražavanja brenda koji ne bi bio povezan sa proizvodom“, rekao je Gvasalia o videu sa jednostavnim naslovom „Osećaj se dobro“.\nŠto se tiče kolekcije, dominira casual i easy-wear stil, kao i prevelike siluete. Prevelike jakne i kaputi, trenerke u raznim bojama, trenč kaputi sa predimenzioniranim rukavima, široke farmerke, cvetne haljine, retro dukserice - komadi su koji se posebno izdvajaju u kolekciji koja ostaje dosledna futurističkoj „drami“ i stalnoj reinterpretaciji moderne ulične odeće.\nTakođe važna napomena za novu kolekciju: Gvasalia dokazuje da luksuzna moda može biti 100% ekološka, jer je u kolekciji Zima 2021, koju je upravo predstavio, 90,6% tkanina koje je koristio održivo.\nKako su izgledale kreacije iz nove kolekcije pogledajte u nastavku.\n— Balenciaga (@BALENCIAGA) April 18, 2021\n2021 harper's bazaar\nBalenciaga i Alexander McQueen prestaju da koriste krzno u svojim kolekcijama\nDve modne kuće odlučile su da slede različite taktike.\nTilda Swinton u crvenoj haljini Balenciaga u novom filmu Almodovara\nOsvežite zimski stajling novim Balenciaga naočarima


Crnogorski režim planira krvavi obračun sa crkvom i vernicima?! - Opcija\nCrnogorski režim planira krvavi obračun sa crkvom i vernicima?!\nIako je režim dugogodišnjeg crnogorskog diktatora Mila Đukanovića u prvi mah ispoljio zabrinutost i nevericu jer u nameri da se obračuna sa Srpskom pravoslavnom crkvom (SPC) nije dobio očekivanu podršku od svojih partnera iz NATO, izvori bliski vlastima Crne Gore preneli su nam da se u vladajućim krugovima u Podgorici navedene okolnosti sada posmatraju kao šansa.\nNaime, iako su izgledi da Đukanovićev režim dobije neku konkretnu i opipljivu pomoć u borbi protiv sopstvenih građana i SPC, koje je vodećim zapadnim prestonicama predstavio kao najveću pretnju i instrument za širenje srpskih i ruskih interesa, nakon izbijanja pandemije koronavirusa i dominantnog fokusa partnera Crne Gore na ovu temu svedeni praktično na minimum, u redovima crnogorskog režima ovo je naknadno protumačeno kao velika mogućnost za ostvarenje sopstvenih podlih planova.\nКako saznajemo, vrlo aktivno se razmišlja o “krvavom scenariju”, odnosno o upotrebi otvorene i brutalne sile za suzbijanje veličanstvenih šetnji, litija i molebana za odbranu svetinja SPC. Ostaje ipak nada da bezumlje u crnogorskim vladajućim krugovima nije poprimilo ovakve razmere, i da će se Đukanović i njegovi saradnici zaustaviti pre nego što zapale požar koji neće moći da zaustave.


Vučić preneo saradnicima Merkelove: Ne pada mi na pamet da razmatram platformu Prištine - Sputnjik Srbija\n23:07 06 Jul 2020\n13:16 12.03.2019 (osveženo 13:22 12.03.2019) Preuzmite kraći link\nPredsednik Srbije Aleksandar Vučić preneo je saradnicima Angele Merkel da mu ne pada na pamet da razmata platformu Prištine.\n„Upozoravao sam EU na ovakav potez Prištine i oni su me uveravali da neće biti usvojena. Saradnici Angele Merkel su mi preneli poruku da se od Srbije sada očekuje uzdržanost“, rekao je Vučić za televiziju Prva.\nPredsednik je podsetio da Priština nije ispunila obaveze iz Briselskog sporazuma, da su uveli takse koje nanose ogromnu štetu Srbiji i na kraju su doneli Platformu o kojoj nećemo ni da razgovaramo.\nNa pitanje šta ako Albanci krenu nasilno da zauzimaju Sever, na primer Gazivode, Vučić je ponovio:\n„Srbija će znati da odgovori.“\n„Samo traže od nas da priznaju nezavisno Kosovo, a to je nemoguće, Dijalog ne postoji!.“\nVučić je rekao da posle posete nemačkih zvaničnika očekuje da se bar pojača pritisak na Prištinu da ukinu takse.\nNa pitanje da li SAD podržavaju razmenu teritorije, Vučić je rekao da nikada to od njih nije čuo. Povodom spekulacija da već postoje planovi za razgraničenje po kojima bi i Bujanovac pripao Kosovu, predsednik je rekao da „te gluposti ne želi ni da komentariše jer o tome neće razgovarati“.\nVučić je rekao da ne misli ni da će se razgovarati o njegovoj ideji razgraničenja.\n„Plašim se da dugo nećemo ni videti nastavak dijaloga.“


Ruzic na Palama sa predstavnicima Unije studenata RS\nTanjug 22. juna 2022. 15:43\nPALE – Ministar prosvete, nauke i tehnološkog razvoja Branko Ružić razgovarao je danas na Palama sa predstavnicima Unije studenata Republike Srpske o načinima saradnje sa studentskim udruženjima u Srbiji.\nRužić je ukazao na značaj studentskog organizovanja, koje je, ističe, važan činilac razvoja visokog obrazovanja.\n„Najponosniji smo na nov Zakon o studentskom organizovanju. Ustanovili smo studentske konferencije i studentske parlamente, uredili način njihovog finansiranja i nadležnosti, odabir članova, ali jedna od značajnijih novina jeste mogućnost da predstavnici studenata učestvuju u radu fakulteta i imaju pravo na odlučivanje“, poručio je Ružić, navodi se u saopštenju Ministarstva.\nOn je rekao da je prilikom izrade tog zakona postojala dobra saradnja sa Studentskom konferencijom univerziteta Srbije (SKONUS) i da su zahvaljujući tome „postignuti sjajni rezultati kada je reč o poboljšanju uslova studiranja“.\nKada je reč o saradnji studenata iz Srbije i Republike Srpske, Ružić je najavio da će zajednički biti obeležen Dan srpskog jedinstva i nacionalne zastave na Palama i da će tim povodom biti prisutno više od 1.000 studenata.\n„Želim da istaknem da studenti Republike Srpske i Srbije na svim nivoima obrazovanja imaju istovetan status i da se sve diplome priznaju bez nostrifikacije“, naveo je Ružić i dodao da će u narednu akademsku godinu na teret budžeta države moći da se upiše 29.790 studenata.\nNa sastanku je bilo reči i o modelu dualnog obrazovanja i o mogućnostima da se takav vid studiranja uvede u Republici Srpskoj po uzoru na Srbiju, kao i o pitanju stipendiranja studenata iz Srbije u Srpskoj.\nRužić je danas prisustvovao i Drugoj regionalnoj konferenciji „Saradnja institucija, javnog i privatnog sektora i NVO“ na Ekonomskom fakultetu na Palama, stoji u saopštenju resornog ministarstva.\nOn je govorio o značaju dijaloga i podrške NVO u kreiranju javnih politika, kao i o zajedničkim naporima za postizanje višeg nivoa očuvanja nacionalnog identiteta.\nUKR: Ruske snage pokusavaju da opkole Lisicansk sa juga i zap\nRaste broj zrtava ruskog napada u Odesi, poginulo najmanje 17\nMIP VB osudio eksploataciju zatvorenika u političke svrhe\nSnažan zemljoters jačine 6,0 stepeni pogodio jug Irana\nPonovo uspostavljena veza IAEA sa nuklearkom Zaporožje\nU Španiji protesti zbog smrti migranata na…\nPatrijarh i Dodik na obeležavanju stradanja Srba u Bratuncu


Naslovna/Vesti/Društvo/Ermitaž među najboljim muzejima na svetu\nMuzej Ermitaž u Sankt Peterburgu zauzeo je 15. mesto na spisku 25 najboljih muzeja na svetu, prema korisnicima popularnog sajta za turiste “Trip advajzor”.\nErmitaž je jedini ruski muzej na ovoj rang-listi.\n“Sva lepota sveta u jednom muzeju. On vam omogućava da u mislima posetiti sva mesta i epohe koje ste hteli da posetite“, napisao je jedan od posetilaca Ermitaža koji je objavio svoje utiske.\nPrvi na spisku je Muzej lepih umetnosti u Parizu „Orse“, sa jednom najvećih svetskih kolekcija evropskog slikarstva i skulpture iz perioda 1850-1910., preneo je Sputnjik.\nPrema portalu, za njim sledi Nacionalni memorijal i muzej 11. septembar koji se nalazi na mestu srušenih kula Svetskog trgovinskog centra u Njujorku i Metropoliten muzej u Njujorku.\nPredhodno Ovo je najbolji film svih vremena\nSledeće Preminula Milena Dravić


Budući srednjoškolci predaju liste želja, obavezne maske prilikom dolaska u školu | Boom93\nUsled izmenjenog kalendara upisa u srednje škole, svršeni osnovci danas i sutra od 8 do 15 časova, predaju liste želja u matičnim školama. Zbog novonastale situacije uslovljene širenjem koronavirusa, škole su preduzele sve mere bezbednosti, pa će tako đaci dolaziti u grupama od nekoliko učenika.\nPrema rečima Margarete Sekulović, direktorke osnovne škole “Sveti Sava” u Požarevcu, napravljene su tri grupe u rasponu od sat i po vremena, a odeljenske starešine su unutar odeljenja pravile raspored kako bi učenici dolazili pojedinačno, da se ne bi susretali i da ne bi bilo mnogo ljudi u školi istovremeno.\n“Naravno učenici moraju da koriste zaštitne maske, kao i svi mi u školi, s tim da mi korostimo i rukavice”, ističe Sekulović.\nPrilikom popunjavalja liste želja, veoma je bitno da đaci navedu što više škola, jer se može desiti da ostanu neraspoređeni. Dešavalo se da čak i vukovci ostanu neupisani jer su u listu želja uneli samo jednu školu, ali nisu imali dovoljno bodova za nju. Pošto nije bilo drugih navedenih solucija, morali su da konkurišu ponovo, na mesta koja su ostala nepopunjena. Prvo treba navesti školu i šifru obrazovnog profila koji đak želi da upiše, a zatim one za koje je manje zainteresovan.\n“Škola je sugerisala učenicima koliko je mogla i gde smo mogli da učenici popune liste želja do kraja, ali budući da su i roditelji u to uključeni, dešava se da neki roditelji insistiraju na tome da na listama ostanu samo dve ili tri želje. Naša preporuka je da je to malo i da postoji verovatnoća da sa tako popunjenom listom učenici ostanu neraspoređeni, ali ukoliko roditelji insistiraju mi ostavljamo liste želja tako kako su oni popunili”, navodi direktorka.\nDanas i sutra je predaja lista želja, dok je u nedelju 5. jula kontrola lista i eventualno ispravka greški.\nKako dodaje Sekulović, u nedelju u školi dežuraju i tada će biti napravljen raspored kako bi učenici mogli da dođu i da zajedno sa svojim primerkom liste želja potvrde da je redosled unetih želja ispravan.\n“Kada to potvrdimo, to ide u republičku bazu nakon čega se vrši raspored dece u željene obrazovne profile”, zaključuje Sekulović.\nKonačan raspored učenika po školama biće objavljen u sredu 8. jula, a već narednog dana je zakazan upis u srednje škole kada će biti poznata i preostala slobodna mesta za drugi upisni krug.\nUčenici mogu da provere svoje liste želja kao i konačan raspored po školama i onlajn putem svoje šifre, odnosno ID broja na sajtu upis.mpn.gov.rs.\nOznakeKoronavirus liste želja Margareta Sekulović Maske Požarevac škola srednja škola upis


Unosan biznis sa seksi igračkama\nNemačka kompanija za proizvodnju erotskih pomagala i seksi igračaka Beate Uhse zabeležila je prošle godine neto profit od 1,3 miliona evra, posle gubitka od 0,4 miliona evra u 2012, zahvaljujući pojačanoj ponudi preko interneta.\nKompanija je prvi put od 2008. zabeležila pozitavan rezultat, preneli su belgijski elektronski mediji.\nU saopštenju kompanije se navodi da je rast profita posledica sve većeg interesovanja žena za seksi igračke, ulja za masažu i erotskog rublja.\nKako objašnjavaju predstavnici kompanije, ovakav uspeh je postignut zahvaljujući novoj politici kompanije, smanjenju ponude u prodavnicama i zatvaranju deficitarnih prodajnih mesta s jedne strane, a pojačanoj ponudi sve traženije kupovine putem interneta, s druge strane.\nKompanija je pojačala ponudu svojih proizvoda namenjenih ženskoj populaciji koja odnedavno čini 80 odsto nove klijentele. Kompanija predviđa da će 2014. uspeti da ostvari promet od oko 145 miliona evra.\nSony lansira Digital Paper\nZuckerberg zaradio na berzi 3,3 milijarde dolara


Tribunal saopštio da je Šešeljevo stanje stabilno\nHome > Tribunal saopštio da je Šešeljevo stanje stabilno\nSaopštenje je usledilo kao odgovor na medijske izveštaje o tome da mu je zdravlje ozbiljno narušeno.\nPiše: Rachel Irwin iz Haga (TU br. 724, 13. januar 2012.)\nHaški tribunal je ove sedmice negirao da se zdravstveno stanje srbijanskog nacionalističkog političara Vojislava Šešelja toliko pogoršalo da mu je život ugrožen – što su, inače, prethodno objavili mediji iz regiona.\n„Prema medicinskim podacima kojima raspolažemo, njegovo je stanje stabilno i stoga trenutno nema indicija da mu je život ugrožen“, saopštila je 9. januara predstavnica za štampu Tribunala, Nerma Jelačić.\nJelačićeva je dodala kako nema pravo da iznosi detalje o stanju okrivljenog, jer on nije dao saglasnost za to. Međutim, srbijanski mediji su 13. januara objavili da je Šešelju ugrađen pejsmejker i da je operacija izvršena u jednoj holandskoj bolnici.\nOtkako se 2003. godine predao Tribunalu, Šešelj insistira na tome da se brani samostalno, a u više navrata je obećao da će „uništiti“ Haški tribunal.\nŠešelj se po devet tačaka tereti za ratne zločine i zločine protiv čovečnosti – uključujući ubijanje, mučenje i prisilno raseljavanje – zbog zlodela počinjenih od avgusta 1991. do septembra 1993. godine, u nastojanju da se protera nesrpsko stanovništvo u Hrvatskoj i Bosni.\nOn je još uvek predsednik Srpske radikalne stranke (SRS).\nKrivični postupak protiv Šešelja je u više navrata odlagan, otkako je u novembru 2007. zvanično započeo sa punih godinu dana zakašnjenja u odnosu na prvobitno zakazani datum. Razlog odlaganja bio je optuženikov štrajk glađu.\nBudući da okrivljeni uopšte neće izvoditi svedoke u svoju korist, završne će reči na njegovom suđenju biti date u martu 2012.\nOsim toga, okrivljeni je dva puta osuđen za nepoštovanje suda zbog toga što je u knjigama koje je objavio obelodanio poverljive podatke o zaštićenim svedocima. Po tom osnovu mu je 2009. izrečena zatvorska kazna od 15 meseci, da bi u oktobru 2011. usledila još jedna kazna, u trajanju od 18 meseci.\nTreći postupak za nepoštovanje suda – koji je pokrenut u maju prošle godine – tiče se poverljivog materijala kojeg je on navodno odbio da ukloni sa vlastite internet-stranice.\nSource URL: https://iwpr.net/sr/global-voices/tribunal-saop%C5%A1tio-da-je-%C5%A1e%C5%A1eljevo-stanje-stabilno


NAJNOVIJI KORONA PRESEK U ŠKOLAMA Od korone obolelo 60 đaka, a evo šta kaže ministar o ZATVARANJU ŠKOLA • Poportal\nPrema njegovim rečima, „Beograd kao veliki grad ima najviše slučajeva“, ali kad se sve uzme i sabere, to je „minimalan broj zaraženih“.\nKako je rekao u Jutarnjem programu TV Prve, među studentima trenutno nema obolelih.\nOn je objasnio da je razlog što je manje srednjoškolaca zaraženo korona virusom, u odnosu na osnovce, taj što đaci u srednju školu idu po sistemu da jednu nedelju borave u učionicama, a drugu onlajn.\n– Trenutno je među školarcima oko 60 zaraženih, za tri nedelje od početka škole, na 850.000 učenika to jezaista minimalan broj – kazao je Šarčević, prenosi B92.\nUpitan hoće li biti novog zatvaranja škola, ministar kaže da smo u ovom trenutku daleko od toga, ali napominje da kada to kaže treba da se shvati uslovno.\nNa pitanje šta bi trebalo da se desi pa da se škole zatvore, Šarčević rekao je da o tome odlučuje Krizni štab, a na osnovu relevantnih podataka i situacije.\nBez vode ulica Roze Luksemburg i tenkovski put do 16 časova


Dva pacijenta iz Zenice i Zavidovića novi su slučajevi zaraze virusom korona, potvrđeno je večeras u Kliničkom centru Univerziteta u Sarajevu. U ovoj zdravstvenoj ustanovi večeras je testirano 14 uzoraka, a utvrđeno je da su dva pozitivna. Zaraženi iz...\nMinistarka porodice, omladine i sporta Republike Srpske Sonja Davidović izjavila je da je 22 mladih iz Srpske i Federacije BiH, koji su bili u Italiji na školovanju i usavršavanju u sportu bezbjedno doputovalo u BiH. – Svi su u...\nMinistar porodice, omladine i sporta Republike Srpske Sonja Davidović izjavila je Srni da je prijedlogom zakona o sportu definisana mogućnost transformacije sportskih kolektiva u sportska privredna društva, a narodni poslanici će svoj sud o njemu dati najkasnije u aprilu...\nMinistar finansija Republike Srpske Zora Vidović izjavila je danas da se u Republici Srpskoj radi na povećanju plata. – Imamo određene proračune koji govore koliko je to uvećanje budžeta za iduću godinu – rekla je Vidovićeva novinarima u Sarajevu....\nStanovnici Zavidovića pokrenuli su peticiju kojom traže od gradonačelnika kažnjavanje nepoznatih osoba koje su otrovale veliki broj pasa na ovom području, zbog čega su ove životinje uginule u najvećim mukama. Na Facebook stranici udruženja “Njuškice” iz Zavidovića objavljeni su...\nU Sudu BiH nastavljeno je suđenje bivšem komandantu Trećeg korpusa takozvane Armije BiH Sakibu Mahmuljinu, optuženom za zločine nad zarobljenim srpskim civilima i vojnicima na području Zavidovića i Vozuće 1995. godine. Optužnica tereti Mahmuljina da kao komandant Trećeg korpusa,...


Sestorica iz grupe OSA osudjeni na zatvor – od godinu i sest meseci do pet godina\nB92 - 28.04.2000\nSudija Vojnog suda u Nisu, pukovnik Vukadin Milojevic u petak je sestorici Krusevljana clanova "Oslobodilacke srpske armije" izrekao zatvorske kazne duzine od jedne i po do pet godina, dok je protiv sedmog optuzenog povucena optuznica.\nNastavak sudjenja grupi OSA – svedocenje o pripremi atentata na Milosevica\nSaslusanjem nekoliko svedoka pred Vojnim sudom u Nisu nastavljeno je sudjenje sedmorici Krusevljana, optuzenim da su kao pripadnici Oslobodilacke srpske armije planirali ubistvo jugoslovenskog predsednika Slobodana Milosevica i nacelnika Generalstaba Vojske Jugoslavije Nebojse Pavkovica.\nNastavak sudjenja grupi OSA - planirane i akcije u Srbiji?\nPoslednji optuzeni iz grupe OSA Zoran Zdravkovic rekao je u utorak da su u njegovom stanu optuzeni govorili o teroristickim akcijama u Srbiji i zastrasivanju drzavnih funkcionera, javlja Beta. Zdravkovic je u nastavku sudjenja pripadnicima grupe OSA pred Vojnim sudom u Nisu naveo da njeni ...\nPocelo sudjenje grupi OSA\nPred krivicnim vecem Vojnog suda u Nisu u ponedeljak je pocelo sudjenje semorici pripadnika tzv. Oslobodilacke srpske armije iz Krusevca,poznatije kao OSA. Boban Gajic,Milutin Pavlovic,Radovan Djurdjevic,Miodrag Vukadinovic,Ivan Milanovic i Milutin Malisic, optuzeni su da su oformili teroristicku ...


Vesti online / Sport / Rukomet / Lazarov presudio Srbiji\nMozzartsport.com, Vesti online A\nLazarov presudio Srbiji\nRukometaši Srbije doživeli su poraz i u drugoj prijateljskoj utakmici u Skoplju.\nMakedonija je u subotu bila bolja od Orlova sa 28:27 (16:13). Rezultatski neizvestan duel u kome su izabranici selektora Nenada Peruničića prikazali znatno bolju igru nego u jučerašnjem meču (37:31), rešen je 12 sekundi pre kraja golom Filipa Lazarova.\nDomaćin je u većem delu susreta bio u vođstvu od dva-tri gola, ali su Orlovi uspeli da dođu do prednosti na startu drugog poluvremena (16:17) i uđu u neizvesnu završnicu.\nNajefikasniji u našem timu bili su Vorkapić i Vujić sa po četiri gola, a Zelenović je postigao tri gola, dok je Makedonce predvodio Peševski sa šest golova.\nRukometna juniorska reprezentacije Srbije\nRUKOMET Cvetković posle poraza: Bio bih zabrinut da smo pobedili\nRUKOMET Rukometaši pozivaju publiku na generalnu probu protiv Makedonije\nRUKOMET Stoilov protestovao, pa postao "Igrač broj pet"


Odluka u „vrtlogu haosa“: Erdogan pozvao rivale na megdan - 19.04.2018, Sputnik Srbija\nTurski predsednik Redžep Tajip Erdogan raspisao je vanredne parlamentarne i predsedničke izbore kako bi ranije preuzeo nova predsednička ovlašćenja. On ima... 19.04.2018, Sputnik Srbija\nanalize i mišljenja, komentari i analitika, turska, redžep tajip erdogan, vladimir ajzenhamer, abdulah gul, akp, čhp, vanredni izbori u turskoj, politika\n16:30 19.04.2018 (Osveženo: 04:26 26.08.2021)\n© AFP 2021 / ADEM ALTAN Pristalice turskog predsednika Redžepa Tajipa Erdogana\nTurski predsednik Redžep Tajip Erdogan, nakon sastanka sa svojim saveznikom u parlamentu, vođom nacionalista Devletom Bahčelijem, objavio je da raspisuje vanredne predsedničke i parlamentarne izbore za 24. juni.\n„Odlučili smo da izbori budu održani 24. juna 2018.“, rekao je Erdogan u govoru koji je direktno prenosila turska televizija.\n„Naša namera bila je da se držimo datuma (za redovne izbore) u novembru 2019. Međutim, prekogranična akcija u Siriji i istorijski zbivanja u Iraku i Siriji učinila su neophodnim da Turska prevaziđe stanje neizvesnosti“, dodao je on.\nNakon tih izbora, turski građani živeće u izmenjenom političkom sistemu, sa predsednikom koji će imati više moći nego ranije, dok će moć parlamenta i premijera biti redukovana.\nS obzirom da je turski parlament, kako prenose mediji, nekoliko minuta posle Erdoganovog obraćanja produžio vanredno stanje uvedeno nakon pokušaja državnog udara u julu 2016. na još tri meseca, i izbori će biti održani u takvoj atmosferi.\nPrevremeni izbori u Turskoj nisu iznenađenje, smatra stručnjak za Bliski istok Vladimir Ajzenhamer — ovo je, kako kaže, možda najbolji trenutak da Erdogan odmeri snage sa političkim protivnicima.\nTurska: Vanredno stanje ostaje i u vreme izbora\n18 April 2018, 18:52\n„Ono što je zvanično objašnjenje vladajuće Erdoganove partije i njene saveznice, nacionalističke MHP, jeste da u ovom trenutku Turskoj prete sile haosa i da su predsednička ovlašćenja izdejstvovana na referendumu 2017. neophodna u punoj borbenoj gotovosti, odnosno da su pokrenuta i stavljena u funkciju što pre. Dakle, nema potrebe čekati 2019. godinu zato što je sada trenutak da se podignu predsednička ovlašćenja da bi se na efikasniji način borilo, što protiv pokreta Fetulaha Gulena, dakle protiv ’duboke države‘, što protiv kurdskih pobunjenika, što protiv radikalnih islamista, a i drugih opasnosti koje Tursku trenutno, u ovakvoj čudnoj i nezavidnoj spoljnopolitičkoj poziciji ugrožavaju“, objašnjava Ajzenhamer.\nTo je povod koji je zvanično dat turskoj i svetskoj javnosti, ali činjenica je da je Erdogan ocenio da u ovom trenutku treba izaći na izbore, ne samo zbog uspeha u borbama protiv „gulenista“ i kurdskih pobunjenika u Turskoj i Siriji, već i zbog činjenice da se spoljnopolitička situacija ozbiljno komplikuje, dodaje on.\n18 April 2018, 16:59\nU narednom periodu moguća je veća regionalna destabilizacija, a postavlja se i pitanje može li Turska na duže staze da balansira između Rusije i Amerike, kako to trenutno čini ili će, na kraju, svojim ponašanjem izazvati veći gnev centara moći u Vašingtonu i Moskvi, smatra Ajzenhamer:\n„To je jako bitno pitanje. Erdogan procenjuje da trenutno sa uspehom operacije ’Maslinova grančica‘ u Siriji i u borbi protiv PKK (Radničke partije Kurdistana) u Siriji i Iraku, kod svojih nacionalno osvešćenih, a pogotovo kod nacionalno ostrašćenih glasača, beleži veliku popularnost. Međutim, ta popularnost vrlo lako može da izmakne u slučaju da situacija počne da se komplikuje i da Turska ne može više ovako neometano da interveniše u susedstvu, niti da drži podignutu glavu sa tolikom dozom nacionalnog ponosa“.\nTurska je trenutno, kako Ajzenhamer kaže, jako poželjna udavača i za Istok i za Zapad i u tom smislu ima nešto više kredita na obe strane.\n„Turskoj se trenutno jako mnogo toleriše i ona u ovom trenutku može da izigrava jaku regionalnu silu. Međutim, na duže staze, ovakva situacija jeste neodrživa i može se očekivati da će se i Moskva i Amerika, nezadovoljne ovakvim razvojem situacije, u određenom smislu distancirati od Turske, a čak mogu pokušati i da destabilišu Erdogana“, kaže Ajzenhamer.\nErdogan se takođe plaši i scenarija sa izbora 2015, kada njegova Partija pravde i razvoja (AKP) nije uspela da osvoji apsolutnu većinu u parlamentu. Da bi zadobio podršku ultranacionalista (MHP), dodaje Ajzenhamer, indukovao je sukob sa Kurdima i na taj način zadobio natpolovičnu većinu u parlamentu.\nErdogan — novi sultan 21. veka\n6 Maj 2016, 21:43\n„Što vreme više prolazi i što je situacija kompleksnija, Erdogan se suočava sa pitanjem može li se ponoviti 2015. i da li popularnost partije, usled svih nedaća može pasti. Činjenica je da trenutno, usled uspešno savladanog puča, koji je zapravo ojačao njegovu vlast, zatim velikog uspeha na referendumu, predsednička ovlašćenja pripadaju Erdoganu. Međutim, ukoliko se situacija u narednih godinu dana bude komplikovala, što je lako izvodljivo, Erdogan može da doživi i situaciju u kojoj bi njegova neupitna predsednička pobeda ipak bila stavljena pod određeni znak pitanja“, kaže Ajzenhamer.\nOno što je, prema njegovim rečima, pravo pitanje jeste koga će opozicija izabrati za Erdoganovog protivkandidata. Odgovor na to pitanje je nejasan, kaže Ajzenhamer i podseća na situaciju na predsedničkim izborima 2014. Tada je najvažnija opoziciona snaga u Turskoj, kemalistička socijaldemokratska ČHP (Republikanska narodna partija), objašnjava Ajzenhamer, donela pogrešnu odluku — da istakne Ekmeledina Ihsanoglua, proislamističku ličnost kao svog kandidata, koji je osvojio oko 38 odsto glasova.\nSada, međutim, prema Ajzenhamerovim rečima, Turska pati od nedostatka adekvatnog političkog lidera — ne može se očekivati da će trenutni lider ČHP-a Kemal Kiličdaroglu uspeti da napravi proboj u biračkom telu. Ono što se šuškalo u kuloarima turske politike jeste povratak na političku scenu nekadašnjeg predsednika i bliskog Erdoganovog saradnika Abdulaha Gula.\nOpozicija Gulenovom kandidaturom računa na cepanje biračkog tela AKP. Međutim, Erdoganova partija je podmlađena, a nova predsednička ovlašćenja povlače i korekture u parlamentarnom životu — pored promene broja poslanika (sa 550 na 600), predviđa se i smanjenje broja godina potrebnih da neko obavlja poslaničku dužnost.\n7 April 2018, 21:29\n„Mi vidimo da je Erdogan poprilično radio na podmlatku svoje partije i da sada ima jaku mladu snagu koja je vrlo lojalna njemu, a nekim starim, marginalizovanim liderima unutar AKP. Tako da je i u tom smislu pitanje, ako bi neka druga strana eventualno aktivirala Gula, ili bi on izašao kao nezavisan kandidat da li bi bio dovoljno jak da porazi Erdogana“, kaže Ajzenhamer.\nZa ovako kratko vreme, nijedan opozicioni lider u Turskoj ne može da odnese veći broj glasova Erdoganu, tako da se sa sigurnošću može reći da će on biti pobednik predstojećih izbora.\nZapadni mediji kao jedan od glavnih razloga za raspisivanje vanrednih izbora naglašavaju i ekonomske probleme sa kojima se Turska suočava. Nestabilno međunarodno okruženje, terorizam u samoj zemlji, nerešeno kurdsko pitanje usporavaju rast investicija u Turskoj, kaže Ajzenhamer, ali Erdogan jaše na talasu nacionalizma i populizma.\n„Kao što znamo, u situacijama kada se zemlja stalno nalazi u egzistencijalnoj pretnji ili barem građani imaju osećaj egzistencijalne ugroženosti, ali ne ekonomske, već bezbednosne, tada kvalifikovanje standarda života kao najbitnijeg, kod velikog broja birača pada na nižu lestvicu. Oni onda na prvo mesto stavljaju bezbednosnu stabilnost i Erdogan to obilato koristi“, objašnjava Ajzenhamer.\nTrojni sastanak u Ankari: Šta je Erdogan obećao Putinu i Rohaniju\n4 April 2018, 22:33\nTurska je, pokazalo se, već na nekoliko prethodnih izbora postala tradicionalno podeljena na veće gradske centre, poput Izmira i cele mediteranske obale, koja glasa za opoziciju i unutrašnjosti zemlje koja podržava AKP. Ne treba zaboraviti ni jugoistok zemlje, pretežno naseljene Kurdima, koje glasaju za kurdske partije.\nAjzenhamer dodaje da se situacija promenila i u Ankari, koja više nije toliko naklonjena Erdoganu, pa i u Istanbulu.\n„Međutim, sada, sa čitavim ovim zamešateljstvom, možemo očekivati da i u ovim centrima podrška bude nešto veća. Dakle, to će ostati uporišne tačke opozicije, tu će opozicija imati bolje rezultate, ali u ovakvom vrtlogu haosa to ne može da bitno promeni situaciju. Ako govorimo i o urbanim sekularistima, i o kurdskim biračima, i dalje će među njima samima dolaziti do podela“, kaže Ajzenhamer.\nPogrešna je pretpostavka, na primer, da Kurdi glasaju protiv Erdogana, ali njegova AKP ima jako uporište među tradicionalno islamski orijentisanim Kurdima, dodaje on.\nTrenutna situacija poprilično je čista, zaključuje Ajzenhamer — otpor Erdoganu može da pruži sekularna intelektualna elita, ali u vremenima kada buja populizam, njihov glas se slabije čuje.\nvanredni izbori u Turskoj


Važnost masovne vakcinacije kako bi Crna Gora što bolje dočekala početak turističke sezone\nMasovna vakcinacija je važna kako bi Crna Gora što bolje dočekala početak turističke sezone, saopšteno je tokom predstavljanja 11. izdanja Bijele knjige Savjeta stranih investitora u Crnoj Gori gdje je prisustvovao potpredsjednik Vlade Crne Gore Dritan Abazović.\nPotpredsjednik Vlade Crne Gore Dritan Abazović prisustvovao je danas predstavljanju 11. izdanja Bijele knjige Savjeta stranih investitora u Crnoj Gori, kao ključnom dokumentu u kojem strani investitori ukazuju na glavne izazove sa kojima se suočavaju u svom poslovanju.\nPotpredsjednik Abazović je saopštio da je veoma zadovoljan što se nastavlja odlična saradnja i komunikacija Vlade sa Savjetom stranih investitora, napominjući da je Vlada u proteklom periodu imala nekoliko sastanaka sa SSICG.\nPredstavljanje Bijele knjige SSICG je bila prilika da potpredsjednik Vlade i Savjet stranih investitora razmijene mišljenja o pripremi predstojeće turističke sezone, naročito u kontekstu pandemije virusa COVID-19. Na predstavljanju Bijele knjige, naglašena je važnost masovne vakcinacije kako bi Crna Gora što bolje dočekala početak turističke sezone.\nSavjet stranih investitiora izrazio je spremnost sa pomogne Vladi u akciji masovne vakcinacije, predlažući da se na atraktivnim turističkim lokacijama, poput Porto Montenegra, Porto Novoga, Luštica Bay postavljati punktovi za vakcinisanje.\nPotpredsjednik Vlade dr Dritan Abazović zahvalio se Savjetu stranih investitora u Crnoj Gori na nesebičnoj pomoći u pripremi turističke sezone i borbi protiv pandemije COVID-19. Potpredsjednik je naveo da Vlada nastoji da u saradnji sa primorskim opštinama, investitorima i domovima zdravlja što bolje pripremi turističku sezonu i da je to prioritet svih prioriteta u narednom periodu, kontatujući da će realizacija mnogih projekata u narednom periodu upravo zavisiti od uspješnosti ove turističke sezone. Potpredsjednik Abazović je izrazio uvjerenje da će ova turistička, nakon uspostavljanja Zelenog koridora, biti sasvim uspješna i da nakon ograničenog kretanja građana u prethodnih godinu dana u narednim mjesecima možemo da očekujemo značajan priliv turista iz regiona.\nSaopštenje: Kabinet potpredsjednika Vlade\nProtesti širom Crne Gore zbog obljube devetogodišnje djevojčice\nKrivokapić s liderima parlamentarne većine\nIzabrali novo Predsjedništvo stranke


Lansiraj svoju ideju! | Mtel.BA Prod\nTakmičenje za srednjoškolce\nKompanija m:tel je i ove godine pokrenula novi ciklustakmičenja u izradi mobilnih aplikacija u Android™ OS-u ili iOS-u za mobilni telefon ili tablet, a koji se odnosi na srednjoškolce iz cijele BiH.\nPod motom „Lansiraj svoju ideju“, projekat je ove godine započeo 1. oktobra, objavljivanjem poziva srednjoškolcima da na adresu kompanije m:tel dostave svoje ideje do 22. novembra 2019. godine. U toj, prvoj fazi takmičenja, potrebno je da se formiraju timovi učenika sa najviše tri člana, te izaberu mentori - profesori koji će srednjoškolcima pomoći u izradi aplikacije.\nNakon što osmisle ideje, te ih pošalju na adresu app.takmicenje@mtel.ba, slijede faze izrade aplikacija, te državno takmičenje i izbor najboljih do pet aplikacija u BiH.\nApp takmičenje ima i regionalni karakter jer se, zahvaljujući regionalnom poslovanju Telekom Srbija Grupe, čiji je dio i kompanija m:tel, istovremeno organizuje i u Srbiji i u Crnoj Gori, pa će i ove godine pobjednici na bh. državnom takmičenju biti u prilici da se takmiče regionalno sa svojim vršnjacima iz Srbije i Crne Gore.\nPored bogatih nagrada koje srednjoškolci mogu osvojiti kao autori najboljih pet u BiH, pobjednici regionalnog takmičenja imaće priliku da zajedno sa svojim mentorom odu na studijsko putovanje na neku od evropskih stručnih IT konferencija.\nViše informacija o takmičenju, Opšte uslove, listu škola učesnica, te formular za prijavu možete pronaći na zvaničnoj internet adresi kompanije ili klikom na link.\n01. novembar 2019\nPisce iz regiona okupile „Priče iz komšiluka“\n08. oktobar 2019


Vučić: Srbija ima odgovornost prema srpskom narodu - Glas Srpske\nVučić: Srbija ima odgovornost prema srpskom narodu\nTanjug 15.02.2020 08:51\nBEOGRAD - Predsjednik Srbije Aleksandar Vučić izjavio je da ga veoma brine situacija u Republici Srpskoj i da Srbija ima odgovornost prema srpskom narodu i da će brinuti o njemu ma gdje se nalazio.\nOdgovarajući na optužbe ministra odbrane Crne Gore Predraga Boškovića da Srbija vrši agresiju na Crnu Goru, Vučić ga je nazvao "stručnjakom za Oluju koji tvrdi da je 250.000 Srba proteralo same sebe iz Hrvatske" i poručio da on radi svoje jer ga Hrvati svaki put lijepo dočekaju da proslave progon Srba.\n- A mi ćemo da radimo svoj posao, poštujući poredak Crne Gore, ali imamo pravo da pitamo za sudbinu srpskog narod i SPC i nećemo odustati od toga, jer imamo odgovornost prema našem narodu ma gde da se nalazi - istakao je Vučić.\nOn je juče u Minhenu rekao da će saslušati njihove stavove u vezi sa situacijom u BiH i istakao da će uvek insistirati na očuvanju mira i stabilnosti u toj zemlji.\n- Uvek ću da insistiram na očuvanju mira i stabilnosti u BiH, mi postujemo integritet BiH i integritet Republike Srpske u okviru BiH - dodao je Vučić u izjavio za Al Džaziru.\nVučić će danas razgovarati u Beogradu sa srpskim članom Predsjedništva BiH Miloradom Dodikom i predsjednicom Republike Srpske Željkom Cvijanović o situaciji u BiH.


Srbija čeka „Turski tok“: Hoće li Amerikanci ponovo zaplašiti Bugare - 11.07.2017, Sputnik Srbija\nProlazak gasovoda „Turski tok“ preko Srbije sve je izvesniji, pošto su mađarske vlasti i ruski „Gasprom“ potpisali sporazum o produžetku kraka gasovoda preko... 11.07.2017, Sputnik Srbija\nvesti, ekonomija, turska, srbija, bugarska, vladimir putin, redžep tajip erdogan, ljubinka milinčić, srećko đukić, evropska unija (eu)\n13:07 11.07.2017 (Osveženo: 14:01 11.07.2017)\n© AP Photo / Burhan OzbiliciTurski specijalci čuvaju gasnu stanicu u selu Durusu, nedaleko od Samsuna, najveće turske luke na Crnom moru\nO ovoj temi u „Energiji Sputnjika“ Jelica Putniković razgovarala je sa glavnom urednicom srpske redakcije Sputnjika Ljubinkom Milinčić i diplomatom Srećkom Đukićem, koji je u karijeri posebnu pažnju posvetio međunarodnim energetskim projektima.\nPao dogovor: Turska i Rusija usaglasile cenu izgradnje gasovoda na kopnu\nPodsetimo, instrukcije Evropske unije i Amerike Bugarskoj dovele su do „gašenja“ „Južnog toka“. Posle najava izgradnje novog kraka „Turskog toka“ nema reakcije iz Brisela i Vašingtona protiv ideje Rusije da se jedan krak „Turskog toka“ produži preko Balkana do evropskih potrošača. Glavna urednica Sputnjika u Srbiji Ljubinka Milinčić kaže da je umereni optimista kada je u pitanju najavljena izgradnja gasovoda.\n„Brisel još nije rekao ne, a mislim da neće ni reći, jer su našli solomonsko rešenje za pitanje tzv. trećeg energetskog paketa. Kroz Bugarsku će, ako ga bude, ići i gas drugih proizvođača, pa neće biti nelojalne konkurencije. Da li taj gas postoji, to je druga tema, ali ako se kaže da može, onda će taj jedni istinski argument biti izbijen iz ruku EU. Nadam se da neće smisliti novi, mada me to ne bi iznenadilo“, kaže Ljubinka Milinčić.\nI diplomata Srećko Đukić je u ovom pitanju, kako kaže, vrlo, vrlo oprezan optimista. Nova američka administracija pokazuje istu odbojnost prema ruskom gasu u Evropi kao što je pokazivala svaka u prethodnih pola veka, kaže Đukić.\nTurska i Rusija definišu tačku ulaska „Turskog toka“\n„Amerikanci su uvek bili protiv ruskog gasa i ne bi trebalo očekivati da će oni glasati za ruski gas namenjen pre svega Jugoistočnoj Evropi, ali verovatno će Evropa imati izbalansiran pristup izgradnji ’Turskog toka‘. To je šansa koju treba da iskoriste Grčka, Bugarska, Srbija i Mađarska. To su pre svega zemlje kojih se to direktno tiče, jer preko njih gas iz Turske treba da krene ka severu“, kaže on.\nDakle, Srbija ima šansu da postane gasno čvorište Balkana. Predsednik Aleksandar Vučić izjavio je tokom jučerašnjeg 22. Svetskog naftnog kongresa u Istanbulu da je uveren da će Srbija biti tranzitna zemlja za gas, da na našu teritoriju treba da dođe nešto manje od 10 milijardi kubnih metara, koji bi mogli dalje da budu prosleđeni u BiH, Hrvatsku i na Kosovo i Metohiju, ukoliko bude interesovanja, a da je transport u Mađarsku siguran.\nOhrabrujuća izjava stigla je i od premijera Bugarske Borisa Borisova, koji je na istom skupu predstavio projekat izgradnje gasnog čvorišta „Balkan“. On je rekao da Bugarska danas namerava da sa Srbijom potpiše sporazum o tranzitu gasa iz Turskog toka preko njene teritorije.\nNajavljeno je da bi novi gasovod za transport prirodnog gasa do Mađarske trebalo da bude završen do kraja 2019. godine. Međutim, još nije definisano kako će se finansirati izgradnja gasovoda koji će prolaziti preko Balkana. Srećko Đukić podseća da je „Južni tok“ potopljen upravo zato što je trebao da bude finansiran ruskim sredstvima, što je bila i glavna zamerka Brisela, da proizvođač ne može da bude i vlasnik gasovoda koji idu preko teritorije EU.\n„Ključno je pitanje kako će se to rešiti, da li će uopšte biti dozvoljen ulazak ruskog kapitala na teritoriju Evropske unije, mi još nismo članica, ali Bugarska, Mađarska i Grčka jesu, pa i Rumunija. Pitanje je da li Evropska unija uopšte ima sredstva za to. Znamo iz ranijih projekata koje je pokušavala da realizuje, a i iz sadašnjeg južnog gasnog koridora, da Evropa jako kuburi sa finansijskim sredstvima, zato je to ključno pitanje“, kaže Dukić.\nMeđutim, Ljubinka Milinčić podseća da je predsednik Rusije Vladimir Putin, kada je ugasio projekat „Južni tok“, rekao da više neće finansirati ovakve projekte, sve dok se Evropa s tim ne složi.\n„Mislim da Rusija neće ponovo ući u rizik da proba da postavlja cevi, a da sutra neko kaže — ne. Takođe, Rusija ne bi poverovala Borisovu ili bilo kome iz Bugarske, koja je tri puta zaustavljala pregovore. Znači da bi trebalo u ovom trenutku da postoji malo jasnija perspektiva. Moguće je da jučerašnje predstavljanje Evropi novog toka ima i dimenziju privlačenja investitora, jer Evropa je zainteresovana za ruski gas, ona mora da nađe rešenje dok se ne zatvori ukrajinska grana. Grdno se vara svako ko misli da će se Putin predomisliti. Evropa ima jako malo vremena da to reši“, kaže Milinčićeva.\nPojedini analitičari ne isključuju mogućnost da i Turska bude zainteresovana za finansiranje gasovoda. Na jučerašnjem samitu u Istanbulu predsednik Erdogan poručio je da je Turska prirodni most između proizvođača i potrošača energenata zbog svoje geopolitičke pozicije.\nOhrabrujuća je i izjava ministra energetike Rusije Aleksandra Novaka, koji takođe učestvuje na kongresu, a koji je rekao da će Turska uskoro doneti odluku o kopnenoj ulaznoj tački za „Turski tok“.\nCC0 / Gazprom / Mapa gasovoda "Turski tok"\nAko ovaj projekat bude realizovan, Srbija će biti u poziciji i da skladišti gas i transportuje ga u Evropu, sve do Austrije, što je izuzetno važno za energetsku bezbednost naše zemlje, ali i za ekonomiju Srbije, zaključuju sagovornici „Energije Sputnjika“.\nOpširnije o izgradnji „Turskog toka“ saznajte u audio-izdanju emisije „Energija Sputnjika“, čiji se link nalazi na početku teksta.


Drugi festival angažovanog etnografskog filma „Vizantrop“\nsre, 16. septembar 2020 - ned, 20. septembar 2020\nUstanova kulture „Stari grad“ u Beogradu, ponovo će biti domaćin festivala angažovanog, etnografskog filma „Vizantrop“, koji će se održati od 16. do 20. Septembra. Na festivalu će biti prikazana najnovija ostvarenja svetske i domaće produkcije, ne starija od četiri godine. Broj gostiju na projekcijama, zbog poštovanja preporuka epidemioloških mera, ograničen je na 30 ljudi. Organizator festivala držaće se svih preventivnih mera u cilju sprečavanja širenja korona virusa. Selekciona komisija festivala angažovanog etnografskog filma „Vizantrop“ pogledala je 105 filmova iz više od 40 zemalja. Program četvorodnevnog festivala možete pogledati na sajtu Vizantropa, takođe više informacija o samim filmovima, kao i drugim događajima vezano za festival, objavljivaće na fejsbuk stranici “Vizantrop”.\n“Ove godine smo dobili 20 filmova više nego prošle I to uglavnom dugometražne etnografske filmove, i selekciona komisija našeg festivala je imala težak zadatak ove godine. Međutim, ove godine u selekciji imamo samo dva domaća filma, što je poražavajuć podatak. Ministarstvo za kulturu i njene institucije već godinama unazad ne izdvajaju nikakva sredstva za etnografski film, kao ni za terenska istraživanja. Kolektiv “Vizantrop” će nastaviti da u budućnosti vrši obuku I podstiče mlade ljudi da se bave angažovanim etnografskim filmom”, poručuju organizatori.\nOdlučeno je da na festivalu prikaže 36 filmova, koji su raspoređeni u četiri kategorije: „Jednakost i zajedništvo“, „Nematerijalno kulturno nasleđe“, „Studentski film“ i „Ekologija I socijalni aktivizam “.\n“Ove godine prepoznali smo da su ekološki problemi sve češća pojava u savremenim društvima, stoga smo i pozvali autore širom sveta da nam pošalju filmove koji ukazuju na probleme koji se tiču svih nas. U budućnosti ćemo prikazivati više ekoloških filmova koji prikazuju bunt pobunjenog naroda protiv korporativnih ekologa. Prošle godine u našoj zemlji osnovan je veći broj lokalnih političkih inicijativa koji su se oduprli rušenjem zelenih površina I izgradnji mini hidroelektrana na celoj teritoriji Srbije. Izgradnja više od 800 derivatnih mini hidroelektrana, od kojih je većina planirana za izgradnju u zaštićenim područjima, ozbiljno ugrožava prirodno okruženje i postojanje i razvoj lokalnih zajednica. Sigurni smo da ćemo u budućnosti imati nove filmove sa ovom tematikom.”, poručuju organizatori festivala.\nKategorije koje podrazumevaju nagrade su „Jednakost i zajedništvo“ i „Studentski film“.\nU žiriju festivala za kategoriju „Jednakost i zajedništvo“ su dr Ana Banić (etnolog i antropolog), Ivana Todorović (dokumentaristkinja) i Petar Veljačić (vizuelni antropolog).\nAutor pobedničkog filma u toj kategoriji imaće priliku da bude predavač u okviru Međunarodne škole vizuelne antropologije, koju organizuje Centar za Vizuelnu antropologiju.\nČlanovi žirija za kategoriju „Studentski film“ su Mikloš Barna-Lipkovski (dokumentarista i novinar), Emilija Bošković (etnološkinja i antropološkinja) i Marija Mrkić (etnološkinja i antropološkinja).\nAutor najboljeg studentskog filma imaće priliku da učestvuje u Međunarodnoj školi vizuelne antropologije, u organizaciji Centra za vizuelnu antropologiju – VAC iz Beograda.\nKapetan Misina 6a, Beograd


Naša priča – Music Art Project\nMusic Art Project, u partnerstvu sa čuvenim El Sistema pokretom, od 2014. godne radi na ostvarenju cilja socijalne inkluzije i razvoja dece kroz muziku. Inovativni program grupnog učeanja muzike u okviru dečijih i omladinskih orkestara i horova Muzika nade pruža deci kreativno i organizovano vreme van ulica, gde u bezbednom i inspirativnom okruženju kroz bogato muzičko iskustvo istražuju svoj potencijal, imaju priliku da uče i razvijaju se holistički, spašavajući na taj način mnogu decu od kriminala i društvene marginalizacije.\nCilj inovativnog El Sistema modela muzičke nastave je da kod dece razvije i poboljša vrednosti i osobine koje će u budućnosti pomoći da se formira bilje društvo. Osnovana od strane vizionara, muzičara i ekonomiste dr. Hose Antonia Abrea, 1975. godine u Venecueli, El Sistema je svoj rad zasnovala na radosti grupnog muziciranja kako bi osnažila decu i mlade iz različitih kulturnih miljea, omogućila im da se povežu i budu shvaćena i prihvaćena unutar zajednica iz kojih potiču i čijoj transformaciji El Sistema programi primarno teže.\nUspešnost ovog revolucionarnog pristupa, koji je UNESCO proglasio za najbolji socijalno-inkluzivni program na svetu, inspirisala je mnoge i postigla da trenutno na stotine sličnih programa muzikom dotakne i poboljša živote preko 4 miliona dece u preko 60 zemalja širom sveta. Među osnivačima i Ambasadorima programa inspirisanih El Sistema pokretom nalaze se: Jo Jo Ma, Klaudio Abado, Plasido Domingo, Francisko Pačo Flores, Gerald Virt, Gustavo Dudamel, Nikola Benedeti i mnogi drugi.\nOrkestri i horovi nade, predstavljaju savršen model inkluzivne zajednice zasnovane na medjusobnom poštovanju, zajedništvu, saradnji i toleranciji, podižući generacije kreativnih lidera koji se oslanjanju na svoje sposobnosti i jedni na druge. Osećanje lične vrednosti, pripadnosti, samoefikasnosti i nade je ono najdragocenije što program Muzika nade pruža svojim polaznicima, dajući dečjoj duši prostora za rast i motivaciju koja ga čitavog života vuče napred, ka sve višim ciljevima.


Dervenćanin među sedam uhapšenih, osumnjičeni za vrbovanje djece radi pornografije - Radio Derventa - RTV Derventa vijesti\nHome GRADOVIDerventa Dervenćanin među sedam uhapšenih, osumnjičeni za vrbovanje djece radi pornografije\nDervenćanin među sedam uhapšenih, osumnjičeni za vrbovanje djece radi pornografije\nby Dejan B. 22.06.2020.\nSedam osoba, koje su putem društvene mreže Facebook vrbovale djecu radi dječje pornografije, identifikovano je i uhapšeno u operativnim akcijama kodnog naziva “Karika” i “Instikt”, koje je policija Republike Srpske realizovala od septembra 2019. do juna 2020. godine.\nU saopštenju iz MUP-a Republike Srpske navodi se da su operativne akcije “Karika” i Instikt” realizovali policijski službenici Odjeljenja za visokotehnološki kriminalitet Uprave kirminalističke policije MUP-a Srpske u saradnji s policijskim upravama Doboj i Prijedor.\n“Prilikom pretresanja lica i stambenih prostorija koje navedena lica koriste, a koji su vršeni na području Zvornika, Srpca, Bijeljine, Dervente, Prijedora, Živinica (FBiH) i Gračanice (FBiH) pronađeni su i oduzeti predmeti koji su korišteni za izvršenje premetnih krivičnih djela, a riječ je o mobilnim telefonima, računarima, uređajima za skladištenje digitalnih podataka i slično. Takođe, prilikom pretresanja pronađena je i oduzeta određena količina oružja i municije”, naglašava se u saopštenju iz MUP-a Srpske.\nU Derventi jedan novi pozitivan, u Republick Srpskoj 60


Najava o potencijalnom terorističkom napadu na Kosovu, ima li razloga za strah – GracanicaOnline.Info\nНајава о потенцијалном терористичком нападу на Косову, има ли разлога за страх\nNajava o potencijalnom terorističkom napadu na Kosovu, ima li razloga za strah\nPosle napada na školski autobus u reonu Dečana, u medijima na albanskom kruže vesti da su na Kosovu i Metohiji mogući teroristički napadi, pa su tako pojedine ambasade izdale upozorenja zaposlenima da izbegavaju gužve i velike tržne centre. Mišljenja eksperata za bezbednost podeljena su, dok jedni smatraju da je u pitanju ozbiljna pretnja, drugi misle da je Kosovo, za sada, bezbedno područje.\nNa zvaničnom sajtu Stejt departmenta za putovanja, 22. novembra je izdata preporuka da građani SAD-a razmisle o putovanju na Kosovo zbog COVIDA-19, ali i da budu oprezni zbog eventualne mogućnosti terorističkog napada.\n“Terorističke grupe nastavljaju da planiraju moguće napade u regionu Balkana, uključujući Kosovo. Teroristi mogu napasti bez upozorenja, ciljajući turističke lokacije, saobraćajna čvorišta, pijace/tržne centre, objekte lokalne samouprave, hotele, klubove, restorane, bogomolje, parkove, velike sportske i kulturne događaje, obrazovne institucije, aerodrome i druge javne površine”, navedeno je na sajtu travel.state.gov.\nPojedine međunarodne institucije takođe su izdale upozorenja svojim zaposlenima da je moguće da do terorističkog napada dođe do 30. novembra, međutim, nismo uspeli da saznamo više detalja o tome. Poznavaoci bezbednosne situacije tvrde da takve informacije treba primiti sa rezervom.\n“Tvrdim, to je moje mišljenje, ali uvek sa rezervom, i uvek se obazirem na izjave organa bezbednosti, da trenutno na Kosovu nema ni najmanje indicije u organizovanju ili izvršenju nekog terorističkog napada”, smatra ekspert za bezbednost Agim Musljiu.\nS druge strane, njegov kolega Nuredin Ibiši Ljeka ističe da ovakvu vrstu najave treba shvatiti kao pretnju po bezbednost.\n“To treba shvatiti kao ozbiljnu pretnju, iz razloga što je reč ili o usamljenim vukovima ili uspavanim odredištima terorističkih grupa koje su se izgubile, kao recimo formacije u Siriji i Iraku. Policija kosova je preduzela neophodne mere, i preventivne, i druge poput pokrivanja ovih mesta”, istakao je Ljeka.\nNuerdin Ibiši Ljeka\nU pisanoj izjavi za Prvu televiziju, na pitanje da li Policija Kosova ima saznanja u vezi s potencijalnim napadom, usledio je odgovor, samo na albanskom.\n“Kosovska policija je institucija za sprovođenje zakona i deluje u skladu sa zakonskim ovlašćenjima koja se bavi bilo kojom informacijom ili pitanjem koje se odnosi na delokrug policije. U zavisnosti od prirode informacija i ishoda nalaza, svoje operativne radnje preduzima u saradnji i koordinaciji sa pravosuđem, u interesu održavanja javnog reda i bezbednosti u zemlji”, navodi se u pisanom saopštenju Policije Kosova.\nRizična su ona mesta na kojima se okuplja veliki broj ljudi, pa su prepruke sledeće:\n“Treba sva ona sumnjiva mesta, sumnjive postupke, predmete koje negde mogu biti ostavljeni, torbe, ili druge stvari, prijaviti Policiji kako bi se pravovremeno sprečili teroristički napadi”, dodao je Ljeka.\nPodsećamo da je prošle godine u novembru, upravo Albanac u terorističkom napadu u centru Beča ubio čevoro ljudi, dok je početkom oktobra ove godine, Osnovni sud u Prištini odredio jednomesečni pritvor za pet osoba koje su 10. oktobra uhapšene zbog planiranja terorističkog napada na Kosovu.\nTags: COVIDA-19 Eksperti za bezbednost Na zvaničnom sajtu Stejt departmenta Najava o potencijalnom terorističkom napadu na Kosovu Policija Kosova tržni centri\nPrevious Petković: Odbijanje Prištine da razgovara o ZSO preti da dovede do erozije Briselskog sporazuma\nNext Kosovska Mitrovica: Pucnjava i tuča u kaficu, dve osobe ranjene


Ovo je pregled DELA TEKSTA rada na temu "Bar code sistemi i primena u logistici". Rad ima 12 strana. Ovde je prikazano oko 500 reči izdvojenih iz rada.\nTema: BAR CODE SISTEM I PRIMENA U LOGISTICI\n1.0 PREDNOSTI UPOTREBE BAR KODA U INDUSTRIJI\n1.1 Povećana tačnost podataka\n1.2 Povećana efikasnost\n1.4 Poboljšano rukovanje zalihama\n2.0 COST /BENIFIT ANALIZA\n3.0 PRINCIP RADA BAR KODA\n4.0 BAR KOD I INDUSTRISKA ANALIZA\n5.0 NEKE OBLASTI PRIMENE BAR KODA U INDUSTRIJI\n5.1 Proizvodnja i bar kod\n5.2 Proizvodnja i lanci snabdevanja\n6.0 TRENDOVI U PROIZVODNJI I BAR KOD OZNAČAVANJE Zaključak\nBar kod sistem predstavlja određeni broj vertikalno postavljenih širokih i uskih pruga i praznih polja između njih .Na taj način obavezuju skup liniskih simbola naizmeničnih svetlijh i tamnih modula ,što identifikuju brojnu oznaku proizvoda.Usled neispravnosti bar kod čitača ispod linija bar koda postoje ispisani brojevi.\nPrihvatanje bar koda u industriji u proteklih 30 godina dovelo je do razvoja velikog broja industrijskih standarada .Ovakva standardizacija obezbeđuje univerzalnu usaglašenost i laku identifikaciju tovara proizvoda između partnera u okviru lanca snabdevanja isto tako obezbeđuje i pravilno rukovanje proizvodom.\nBar kod je način obeležavanja proivoda nizom crnih i belih linoja koje je moguće posebnim uređajem lako pročitati.Koristi se u procesu identifikacije proizvoda ,vozila,vagona,opreme ,nameštaja,robe u postupku bilo kakvog kretanja kroz određeni prostor.Koristi se svuda gde je potrebno nesto brzo prepoznati.\nPovećana tačnost podataka je najveća motivacija sistema bar koda .kako bi se dobili tačni izveštaji i podaci potrebnoa je izuztna tačnost unetih podataka.imajući u vidu da unos podataka ima glavnu ulogu u radu kompanija ,potrebno je identifikovati granice tolerancije grešaka u unosu podataka.\nBar kod je najbolji alat koji obezbeđuje tačnost podataka i na taj način smanjuje uticaj greške ljudskog faktora.Upravo zbog toga kompanije kod kojih je uticaj greške katastrofalan ,najbolje je koristiti bar kod.\nBar kod obezbeđuje savršenu tačnost ,samim tim omogućava radnicima da brže rade i da ne gube tačnost.Sam način obavljanja unosa podataka omogućava kompanijama da tačno vide šta se događa unutar organizacije.\nNekad su radnici unosili ručno podatke čime su gubili na vremenu .Sa bar kodom unos podataka je prilagođen uštedi vremena ,boljoj produktivnosti ,čime se značajno pojednostavljuje sakupljanje ,obrada i praćenje informacija .\nBar kod omogućava doslednost i predvidivost operacija uz poboljšan kvalitet proizvoda .Auto ID rade sa unapred definisanom brzinom .Upotrebom stadardizovanih bar kod simbola i usaglašenog obeležavanja omogućuje se da je bar kod tako unet razumljiv i prihvatljiv.


Energoinvest: Nemamo offshore račune i kompanije, ne znamo šta su radile prethodne uprave - Akta.ba\n05.10.2021. 14:55 / Izvor: Akta.ba\nEnergoinvest d.d. nema nikakvih vlasitih "offshore" kompanija niti "offshore" računa bilo gdje u svijetu, saoćeno je iz ove kompanije vezano za informacije i povezivanje Energoinvesta sa aferom Pandora papiri u kojima je objavljeno da su uplatili 3,6 miliona eura offshore firmi za dobijanje posla na izgradnji dalekovoda između Albanije i Kosova.\nEnergoinvest, kako dodaju, ima račune u zemljama u kojima realizuje poslove, ali je svaki od njih registrovan putem nadležnih ministarstava i za njih je dobijeno odobrenje, za naplatu i držanje sredstava.\nŠto se tiče plaćanja drugim kompanijama, koji su u određenim periodima i na određenim projektima bili partneri, dobavljači, izvođači, isporučioci usluga i slično, koje na realizaciji kompleksnih poslova Energoinvest ima na desetine, jasno je da Energoinvest nema kontrolu niti može uticati na poslovnu strategiju i odluke o bankovnim računima drugih kompanija sa kojima sarađuje, dodaju iz Energoinvesta.\n"Vezano za konkretnu informaciju, a s obzirom da se navodni poslovni aranžman dešavao prije više od osam godina u vremenu drugih uprava Energoinvesta i periodu kada je Energoinvest realizovao projekte u Libiji, Alžiru, Iraku, Albaniji, Srbiji ,Makedoniji i Crnoj Gori, više informacija ćemo imati i moći saopštiti nakon detaljnog uvida u poslovno- finasijsku arhivu iz navedenog perioda", navode iz Energoinvesta.


VULIN: Vojska će imati najveće plate ikada! • HAPPYTV.RS\nVULIN: Vojska će imati najveće plate ikada!\n"Naravno da su plate nedovoljne, ali činjenica je da rastu i sa povećanjem koje se očekuje biće sigurno veće nego što su ih ikada imali", rekao je ministar gostujući na RTS.\n"Smatram da za pripadnike struktura bezbednosti treba rešavati uvek zajedno i pitanje plata, ali i stambeno pitanje. Vojska, policija, BIA trebale bi da imaju veće plate nego što su ikada imali", dodao je on.\n"Imamo veliko ulaganje u opremu, oružje. Neutralnost je skupa, sve morate sami da platite, niko vam ne pomaže", naglasio je ministar.\n"U onoj meri u kojoj se prihvataju naši oficiri u toj meri i mi prihvatamo druge oficire. Nadamo se da će toga biti više i u Ruskoj Federaciji i u NATO", rekao je VUlin.\n"MI smo odlučno protiv toga. Vojna neutralnost nas ne sprečava da kažemo šta su naši interesi.Rezolucija 1244 je jedina koja reguliše način života na prostoru KiM i jasno kaže ''nema oružane sile osim KFOR-a''.\nFoto: YouTube Printscreen/RTV PULS


18-11-2018 13:08 Ratni izveštaji Sirija / Irak Svet Planeta\nTurska vojska i njeni pobunjenički saveznici započeli su novu bezbednosnu operaciju u severnom regionu Alepa, izveštavaju opozicioni aktivisti.\nPrema opozicionim aktivistima, turska vojska i njihovi pobunjenički saveznici pokrenuli su bezbednosnu akciju protiv "lopova i pljačkaša" u Afrinu u provinciji Alepo. Operacija turske armije dolazi samo nekoliko meseci nakon što su preuzeli kontrolu nad Afrinom od kurdskih Jedinica narodne zaštite (JPG). Pljačkanje u Afrinu dobro je dokumentovano od strane lokalnih aktivista; postalo je toliko učestalo da su pobunjenici počeli da se bore jedni protiv drugih zbog plena iz napuštenih domova u ovom regionu.\nAmerička vojska u velikom problemu. Pogledajte OVDE šta se dešava.\nPogledajte promotivni spot turskih oružanih snaga koji je snimljen 2018. godine\nTRESU SE RUKE OD SRPSKOG MORA: Ispala joj čaša na sam pomen (VIDEO)\nPOZNATI FRANCUZI ŠOKIRANI: Povredili smo Srbiju, red je da se izvinimo!


Potpisan memorandum sa Kinezima za autoput Požega-Boljari - Užice Oglasna Tabla\nмарт 30, 2018 0146\nPotpredsednica Vlade i ministarka građevinarstva, saobraćaja i infrastrukture, prof. dr Zorana Mihajlović, potpisala je sa kineskom kompanijom „Čajna komjunikejšen konstrakšen kompani“ (CCCC) Memorandum o razumevanju o saradnji na projektu auto-puta Požega-Boljare.\nMihajlovićeva je rekla da je suština Memoranduma izrada projektne dokumentacije, čija vrednost iznosi najmanje 50 miliona evra, i da je dogovoreno da će na projektu raditi kineska kompanija zajedno sa srpskim projektantima.\n“To je građevinski najteža deonica na Koridoru 11, duga 107 kilometara, koja je značajna ne samo zbog putničkog, već i zbog teretnog saobraćaja. Vrednost izgradnje ovog auto-puta procenjena je na više od 1,5 milijardi evra, a kineska strana će ponuditi različite načine finansiranja izgradnje”, rekla je Mihajlovićeva novinarima nakon potpisivanja.\nOna je podsetila da je u maju 2017. u Pekingu, u prisustvu presednika Srbije i predsednika Kine, potpisan Memorandum o saradnji na izgradnji dve deonice Koridora 11, kojim je obuhvaćena i deonica od Preljine do Požege, za koju je u novembru 2017. potpisan komercijalni ugovor.\n“Obavešteni smo da je odobren i zajam za izgradnju ovog auto-puta, u iznosu od 523 miliona dolara, i očekujemo da uskoro bude potpisan ugovor, koji će biti ratifikovan i u Narodnoj skupštini. Početkom naredne građevinske sezone, u martu 2019. očekujemo da počnu radovi na auto-putu Preljina-Požega, čija izgradnja će trajati dve godine”, rekla je Mihajlovićeva.\nAmbasador Mančang, koji je prisustvovao potpisivanju, rekao je da Srbija ima najviše projekata sa Kinom u okviru mehanizma saradnje Kine i 16 zemalja centralne i istočne Evrope, a da je više od polovine projekata koje Kina i Srbija realizuju u resoru potpredsednice Mihajlović. “CCCC je velika, svetski poznata kompanija, i verujem da će na vreme i kvalitetno sve realizovati”, rekao je Mančang.\nIzvršni predsednik „CCCC internešenela“ Du Fei, koji je u ime kineske strane potpisao Memorandum, rekao je da je izgradnja Koridora 11 projekat od velikog značaja za Srbiju i da mu je drago da njegova kompanija ima priliku da radi na tom poslu.


GP: Srpkinje treći vikend otvorile porazom od Japana - Vesti, Odbojka, Ostali sportovi, Top News\nHotSport»Vesti, Odbojka, Ostali sportovi, Top News»GP: Srpkinje treći vikend otvorile porazom od Japana\nGP: Srpkinje treći vikend otvorile porazom od Japana\n| 2014-08-15T15:39:28+00:00\t15. avg 2014. 15:39|0 komentara\nSrpska odbojkašice izgubile su od Japana sa 3:1 (25:17, 10:25, 25:17, 28:19) u prvom meču trećeg vikenda Gran Prija, koji se igra u Makau.Japanke su nadigrale izabranice Zorana Terzića za 96 minuta igre.\nSelekciji Srbije to je četvrti poraz u Gran Priju, ali i dalje ima šanse za plasman na finalni turnir. Za to su joj potrebni dobri rezultati u duelima sa Kinom i Korejom tokom vikenda.\nNaš tim narednu utakmicu igra u subotu od 11 časova po našem vremenu sa Kinom.\nReprezentacija Srbije je parirala Japankama samo u drugom setu, koji je dobila ubedljivo sa 25:10. U preostala tri seta, selekcija Japana je odigrala bolje i na kraju zasluženo došla do trijumfa.\nNajbolja u našem timu bila je Milena Rašić sa 14 poena, a dvocifreni broj poena imala je još samo Brankica Mihajlović – 11.\nKod Japana blistala je Jukiko Ebata sa 24 poena.\nTAGOVI: zoran Terzić, ženska odbojkaška reprezentacija Srbije, FIVB Gran pri


Pet vodećih modela sandala za predstojeće leto | Injournal - Lifestyle magazin\nModa / 16.05.2021 16.05.2021\nDošlo je doba godine kada je sva naša pažnja usmerena na modne novitete koji će biti aktuelni predstojećeg leta, a jedna od najatraktivnijih tema svakako će biti trendovi u čarobnom svetu obuće. Za razliku od prethodnih godina kada su glavno mesto obično zauzimale sandale s visokom potpeticom, pandemija korona virusa koja nam je nametnula brojna ograničenja, posebno kada je reč o svečanim okupljanjima i večernjim izlascima, naterala nas je da se okrenemo mnogo praktičnijim rešenjima prilikom izbora obuće. Tako vodeći modeli sandala za predstojeće leto uglavnom dolaze u paru s ravnom petom, što je u skladu i s trendom održivosti koji je postao imperativ u modnoj industriji. Umesto dramatičnih promena, kojima smo neretko svedočili poslednjih sezona, ovog puta na radaru će biti mnogi modeli koje smo nosili prethodnih godina i kakve veliki broj žene već ima u svojim cipelarnicima. Ako želite da saznate kako će izgledati najpoželjnije sandale za leto 2021, nastavite da skrolujete.\nOvo je idealna obuća za sve kojima je udobnost na prvom mestu. Modeli koji su svoju vladavinu započeli pre dve godine, ostali su podjednako poželjni i prošlog leta, a isti trend nastaviće se i u mesecima koji dolaze. Ako ne volite obuću koja sputava, pravo je vreme da nabavite jedan par sportskih sandala.\nJoš jedan trend koji je bio aktuelan i prethodnih sezona, a pre svega prošlog leta. Mada takozvane ribarke sandale na prvi pogled nisu preterano atraktivne, do sada smo mnogo puta na Instagramu imali priliku da vidimo da uz odgovarajuću odevnu kombinaciju mogu da izgledaju itekako zanimljivo.\nKao što smo vam već naglasili, praktičnost je postala ključna reč kada govorimo o trendovima u svetu obuću, a postoje li praktičniji modeli od onih koji dolaze u paru s ravnom platformom? Ove sandale daju nam priliku da izgledamo nekoliko centimetara više, a pritom nam je udobnost i dalje zagarantovana. U ponudi su najrazličitije siluete i materijali, a za koju god varijatu da se odlučite, nećete pogrešiti.\nAtraktivna kitten potpetica bila je aktuelna i u sezoni jesen/zima 2020/21, a sada je prisutna i na letnjoj obući. Ovaj trend sigurno će se dopasti ženama koje cene prefinjenost, a iako kitten potpetica ne pruža udobnost poput ravne obuće, uglavnom je dovoljno komforna da u njoj možemo da provedemo čitav dan.


Saopštenje Partizana, konkretni predlozi, hoće li ovo biti prihvaćeno? - Sportske.net\nSaopštenje Partizana, konkretni predlozi, hoće li ovo biti prihvaćeno?\nCrno-beli smatraju da se ne može čekati unedogled.\nFoto: BETAPHOTO/PARTIZAN /Dragana Stjepanovic/EV\nU sredu novi sastanak ABA lige, u igri nekoliko scenarija!Partizan najviše izgubio, mogao je da osvoji ''bukvalno SVE''?Trinkijeri otvorio dušu Italijanima: "Bilo je ludo, Partizanova sala kao Kuća slavnih!"ABA dirnula u bolnu ranu crno-belih - Kako je Markus Vilijams dotukao PartizanABA liga podsetila na Vujoševićev rekord!\nDan uoči sastanka klubova ABA lige, Partizan se oglasio zvaničnim saopštenjem na klupskom sajtu, a u vezi mogućnosti nastavka sezone u ABA ligi.\nCrno-beli su pritom izneli i nekoliko predloga koje odluke bi mogle da se donesu u slučaju da u dogledno vreme ne bude uslova za nastavak takmičenja.\nSaopštenje u nastavku prenosimo u celini.\n''U sredu, 22. aprila, klubovi ABA j.t.d. lige će obaviti sastanak tokom kojeg će klubovi izneti svoje predloge za završetak sezone 2019/20. Na danas održanoj video sednici Upravnog odbora kluba, usvojena je odluka da se podrži predlog predsednika Ostoje Mijailovića o tome sa kakvim stavom će crno-beli izaći pred ostale klubove regionalnog šampionata.\nTek ukoliko se iscrpe sve mogućnosti da se sezona okonča na terenu, u uslovima koje su klubovi svojim igrama izborili, Partizan NIS smatra da treba razmišljati u pravcu alternativnih rešenja.\nUkoliko do ovakvog scenarija dođe, Partizan NIS će se zalagati za rešenja kojima će se vrednovati ostvareni rezultati i poštovati pozicija klubova koji su pre prekida šampionata bili u prilici da se izbore za plasman u viši rang, plej-of, ali i spasu se ispadanja iz lige.\nTakođe, zbog potencijalne situacije u kojoj bi usled prekida sezone ekipe na 4. i 5. mestu imale isti skor, KK Partizan NIS predlaže da se klubovi ABA j.t.d. lige, zajedničkim snagama zauzmu za dobijanje još jednog mesta u 7Days Evrokupu putem dodeljivanja specijalne pozivnice koja bi u ovom slučaju omogućila da Evrokup u sezoni 2020/21 igraju i Cedevita-Olimpija i Mornar iz Bara'', navodi se u saopštenju.


pinkm.me | Gosti u ŽIKINOJ ŠARENICI čarobni LJUBA STANKOVIĆ i zamenik gradonačelnika: Evo kako je Vesić OBRADOVAO pobednika Pinkovih zvezdica!\nGosti u ŽIKINOJ ŠARENICI čarobni LJUBA STANKOVIĆ i zamenik gradonačelnika: Evo kako je Vesić OBRADOVAO pobednika Pinkovih zvezdica!\nMali Ljuba će dobiti neočekivan poklon od zamenika gradonačelnika prestonice!\nTanjug, Tv Pink Printscreen\nSunčano nedeljno jutro zasigurno je još prijatnije uz "Žikinu šarenicu" i njegove gosti koji se svakoga vikenda trude da vam ulepšaju kraj sedmice.\nOve nedelje Žikin karavan nalazi se u Bačkoj Topoli odakle smo se upoznali sa lepotama ovog kraja, njegovom istorijom i kulturom.\nGledaoci koji su danas imali sreće, osvojili su brojne vredne nagrade u kvizu "Žikine pitalice". Pevali su nam mnogi - Željko Panonac, Milan Prunić i orkestar, Biljana Petković i Vesna Dimić. Posetili smo ergelu "Zobnatica", razgovarali sa udruženjem Viteški red okruglog stola kuvara, uživali smo u igri brojnih KUD-ova, a zapevala nam je i Dragica Radosavljević Cakana.\nMeđu gostima našao se i zamenik gradonačelnika Beograda Goran Vesić koji je rekao da je važno privući turiste da posete Bačku Topolu, te da Beograd ima obavezu da sarađuje i sa drugim gradovima Srbije.\n- Razgovarao sam sa predsednikom Opštine koji je mnogo učinio da privuče još turista - kaže Vesić. On je dodao da Beograd, u odnosu na prethodnu godinu, ima 18 odsto više turista i istakao da prestonica živi od turizma, pa se u njega mnogo mora ulagati.\nU "Žikinoj šarenici" predstavile su se Pinkove zvezdice Žarko Pribaković i pobednik poslednje sezone najpopularnijeg muzičkog takmičenja za decu Ljuba Stankovič\nMali Ljuba nasmejao je publiku svojim šarmom i izjavom da je očekivao pobedu u "Pinkovim zvezdicama".\nGoran Vesić istakao je da je specijalno zbog Ljube došao u današnju u emisiju. Kako kaže, razgovarao je sa Ljubinim roditreljima i pobedniku Pinkovih zvezdica neophodno je da nastavi muzičko školovanje. U ovoj nameri, kaže Vesić, jako je pomogla i Leontina Vukomanović.\nVesić je zatim otkrio kako će pomoći Ljubi: poručio mu je da do kraja nedelje očekuje klavir, koji je lično poklon zamenika gradonačelnika. Klavir će mu, kaže Vesić, omogućiti da se razvije u veliku zvezdu.\nNakon ovako divne vesti, Ljuba Stanković otišao je da zapali scenu pesmom "Sve je laž", čime je zaradio ovacije publike.\nZamenik gradonačelnika govorio je zatim o odluci da se za svako treće dete dobije po 30.000 dinara, Vesić kaže da država pokušava da podrškom povećava natalitet. Nezavisno od Republike, grad Beograd daje i 10.000 za svako prvo dete.\n- Nadam se da će lokalne samouprave pratiti primer Beograda - kaže Vesić.


Kad neće lokalna vlast hoće premijer Galijašević - Zenicablog\nKad neće lokalna vlast hoće premijer Galijašević\nMaćehinski odnos lokalne vlasti prema privrednicima u Visokom iz samo sebi poznatih razloga privrednici su počeli rješavati tako da se sami i direktno obraćaju višim instancama vlasti kako bi im se omogućili osnovni preduslovi za normalno poslovanje.\nSvjedoci smo sada već višegodišnjeg problema sa cestom u poslovnoj zoni u Ozrakovićima koji otežava rad najmanje deset velikih privrednih subjekata koji imaju preko stotinu zaposlenih, a obzirom da se radi o zaobilaznici i cesti kojom Centrotrans vozi i međunarodne linije to je odavno ozbiljan problem koji je prevazišao lokalni nivo. Razlog zašto vlast na ovakvu situciju nikako ne reaguje poznat je samo njima, obzirom da među privrednicima koji posluju u Ozrakovićima ima i onih koji su nakon lokalnih izbora javno pljeskali i mahali pobjedničkim zastavama.\nSa druge strane bilježimo pozitivan primjer i odnos Kantona i premijera Galijaševića prema visočkim privrednicima koji su se direktno obratili prvom čovjeku ZDK i zatražili pomoć. Rezultat je asfaltiranje ceste u Topuzovom polju koja je kao i ona u Ozrakovićima mjesecima bila izrovana, blatnjava i generator ogromne količine prašine pored fabrike Rampart koja se bavi proizvodnjom hrane. Izvođač radova je visočka firma “Mušinbegović”.\nZaključak bi bio, ukoliko želite poslovati u Visokom i treba vam normalan privredni ambijent, preskačite lokalnu vlast i okrenite se Kantonu, a to bi ujedno bio i savjet onima koji posluju u Ozrakovićima jer očito je da je lokalna vlast trenutno fokusirana na ambijent igradnje u Varešu i na nekim drugim lokacijama od krucijalne lične važnosti nasuprot opštem i javnom interesu.\nTagoviPremijer Galijašević privrednici visoko


Srbija prva u regionu i 59. u svetu po količini zlata - Pet novih rudnika i 1.000 zaposlenih do 2027. - Edukaplus\nSrbija prva u regionu i 59. u svetu po količini zlata – Pet novih rudnika i 1.000 zaposlenih do 2027.\nEduka plus 21. marta 2017.\tVesti ostavite komentar 204 pregleda\n| Izvor: Gde investirati\nPrema poslednjoj analizi Svetskog saveta za zlato Srbija je sa 17 tona zlatnih poluga, što čini blizu 5% deviznih rezervi vodeća zemlja u regionu po količini plemenitog metala deponovanog u trezore Narodne banke Srbije (NBS).\nSlede je Makedonija sa 6,8 tona zlatnih rezervi, Slovenija sa 3,2 tone i Bosna i Hercegovina koja ima 3 tone. Na poslednjem mestu je Albanija sa 1,6 tona zlata, dok Hrvatska i Crna Gora nisu na listi od sto rangiranih zemalja.\nSve zlatne poluge deponovane u NBS proizvedene su u jedinoj fabrici za proizvodnju zlata u Srbiji – Rudarsko-topioničarskom basenu Boru, u kome se godišnje proizvede oko tona zlata. Prema zvaničnoj statistici o proizvodnji plemenitih metala koja se u Boru vodi od 1938. godine, do danas je u RTB proizvedeno oko 160 tona zlata.\nDirektor RTB Bor Blagoje Spaskovski tvrdi da zlato koje oni proizvode ostaje u Srbiji zato što imaju obavezu da sve proizvedene količine prvo ponude NBS, a tek ako bi ona odbila, što se nije nikada dogodilo, moglo bi na berzi da se pojavi borsko zlato.\nProcena je da se Srbija po količini zlata nalazi na 59. mestu u svetu, da ima 250 eksploatacionih polja na kojima se izvode rudarske aktivnosti i 100 istražnih polja na kojima rade neke od najvećih rudarskih kompanija iz sveta.\nNajbogatija nalazišta zlata u Srbiji nalaze se u istočnom delu zemlje, pre svega u okolini Bora, Majdanpeka, Zaječara i Negotina, ali i u okolini Raške i Medveđe.\nZbog toga je tzv. timočko-magmatska zona već godinama predmet interesovanja velikih svetskih kompanija u rudarstvu i ona izbušena uzduž i popreko. Tako predsednica Upravnog odbora poznate kanadske kompanije Mundoro Teodora Dečev ne krije da je ta firma zainteresovana da učestvuje na tenderu za RTB Bor i to pre svega na već poznatim ležištima Cerovo primarno i Jama u Boru, kao i Severni revir i Čoka Marin u Majdanpeku. Ova kanadska kompanija prisutna je u Srbiji od 2011. i šest godina se bavi geološkim istraživanjima u Srbiji i u neposrednoj okolini Bora i ima osam prostora na kojima obavlja istraživanja.\nfoto: Billion Photos/shutterstock.com Nije nikakva tajna da je zlato u Srbiji zanimljivo mnogim stranim kompanijama, ali nema tačnih podataka koliko ih trenutno u našoj zemlji ima. Pretpostavlja se da oko 50 stranih firmi trenutno istražuje nalazišta zlata u Srbiji, kao i da u geološka istraživanja ulažu između 10 i 100 mil USD godišnje. Multinacionalne korporacije poput američkog Freeport McMoran, kanadskog Reservoir Minerals i britansko-australijskog Rio Tinto uložile su u geološka istraživanja u Srbiji tokom poslednje dve godine oko 95 mil USD.\nDok strane multinacionalne korporacije buše po Srbiji, procene o resursima i rezervama zlata, bakra, olova i cinka poznate su samo Ministarstvu rudarstva i energetike i spadaju u domen poslovne tajne. Upravo zbog toga procena da Srbija leži na oko 20 tona zlata spada samo u domen nagađanja, ali je nesporno da ga ima i da su najbolji dokaz za to strane kompanije koje iz godine u godinu pristižu u potrazi za plemenitim metalom čija vrednost je trajna.\nDa zaista zlata u delovima Srbije ima dokazuje i rudnik Lece u Medveđi, koji slovi za najbogatije nalazište ovog plemenitog metala u Evropi, a koji se već tri puta bezuspešno prodaje. Njega je pre nekoliko godina kupio biznismen Miroslav Bogićević, a nakon odlaska u stečaj država je već tri puta pokušala da ga proda, ali zainteresovanih investitora nije bilo. Početna cena je sa oko 509,5 miliona dinara pala na 285 miliona dinara, ali ni po toj ceni nije našlo novog kupca. No, to što nema kupca ne znači da se zlato iz ovog rudnika ne vadi, jer je on dat u zakup kompaniji Life Stone Capital iz Dubaija, koja je samo prošle godine iskopala zlato u vrednosti od 50 mil EUR. Treba naglasiti da ova kompanija redovno izmiruje obaveze prema državi, odnosno uredno plaća rentu i sve ostalo na šta se prilikom zakupa obavezala.\nU Srbiji je registrovano oko 350 rudarskih firmi i oko 20 preduzeća koja se bave istraživanjem ležišta mineralni sirovina, od gline do zlata. Ukoliko se u narednih deset godina otvori pet novih rudnika, kao što je najavljeno, Srbiji će to doneti pet milijardi stranih investicija i oko 1.000 zaposlenih.\ninvesticije istrazivanja zlato\t2017-03-21\nTagoviinvesticije istrazivanja zlato\nprethodni IKONEN: Finske investicije mogu biti veoma korisne za Srbiju\nnaredni Tri četvrtine radnika dobije otkaz po isteku subvencija – Tek 27% zaposlenih zadržalo posao kod investitora koji su dobili novac za nova zapošljavanja


Dvojica astronauta će biti prebačena u Moskvu – Rijec.ba | Tuzlanski internet portal\nDvojica astronauta će biti prebačena u Moskvu\nNASA je saopćila u četvrtak da će dvojica astronauta biti prebačeni u Moskvu nakon prinudnog slijetanja u stepe Kazahstana.\nAstronaut NASA-e Nick Hague i Roskosmosa Aleksej Ovčinin prinudno su danas sletili u stepe Kazahstana nakon havarije na ruskoj svemirskoj kapsuli Sojuz koja ih je prevozila na Međunarodnu svemirsku stanicu.\nAdministrator NASA-e Jim Bridenstine navodi u saopćenju za javnost da su Hague i Ovčinin u dobrom stanju i da će biti prebačeni u centar za obuku kosmonauta Gagarin u Zvjezdanom gradu u blizini Moskve.\nDodao je da će “biti provedena opsežna istraga o uzroku ovog incidenta”.\nVisoki zvaničnik ruske vlade izjavio je da je Rusija suspendovala lansiranje ljudskih posada u svemir čekajući na istragu o uzroku havarije na Sojuzu.\nZamjenik ruskog premijera Jurij Borisov izjavio je da se kapsula Sojuz automatski odvojila od motora kada se pokvario 123 sekunde nakon lansiranja s kosmodroma Bajkonur u Kazahstanu koji koristi Rusija.\nBorisov je istaknuo da će Rusija podijeliti sve bitne informacije sa Sjedinjenim Državama, dodajući da će istraga uzroka havarije na Sojuzu biti provedena, prenosi Associated Press.


Samsung predstavio novu seriju štampača\nJul 22, 2015 Samsung, Samsung štampači, štampači\nKompanija Samsung Electronics Ltd. predstavila je novu seriju štampača u boji i multifunkcionalnih štampača Xpress C430 i C480. Serija obuvata C430/430W jednofunkcionalne štampače u boji, C480/480W multifunkcionalne štampače koji mogu da štampaju, kopiraju i skeniraju i C480FN/C480FW 4-u-1 višefunkcionalne uređaje koji imaju faks kao dodatnu opciju. Kreirani za mala preduzeća i kućnu upotrebu (SOHO – eng. Small Office – Home Office, male kancelarije – kućne kancelarije, prim. prev.), za korisnike koji traže efikasnost i oslanjaju se na prenosive uređaje, ovi štampači dolaze sa opcijama kao što su sken-na-mejl i podrška za štampanje sa prenosivih uređaja.\n„Nova serija štampača je dizajnirana za savremeni mobilni svet. Idealno je rešenje za SOHO korisnike, koji čine oko 70% korisnika sa visokim prosečnim potrebama za štampom u toku meseca“, rekao je Dejvid SV Song, viši potpredsednik za strateški marketing i prodaju, Odeljenje za štampače, Samsung Electronics. „Spremni smo da odgovorimo na sve veću potražnju među preduzećima za proizvodima i rešenjima koja povećavaju njihovu produktivnost i smanjuju dugoročne troškove. Sa Xpress C430/480 serijom, korisnicima nudimo najnovija IT rešenja i pomažemo im da poslovanje unaprede uređajima visokog kvaliteta, koji su ekonomični i jednostavni za upotrebu.”\nSeriju Xpress C430/480 karakteriše:\nJednostavna instalacija – početna instalacija štampača je pojednostavljena za SOHO korisnike koji nemaju svoje IT administratore. Samsungov softver za štampu bežično instalira drajver za štampač bez potrebe za USB memorijom ili CD čitačem.\nSken-na-mejl i mobilna štampa – Funkcija sken-na-mejl, koja je prethodno bila dostupna samo u Samsungovim štampačima višeg cenovnog ranga, sada je fabrička funkcija C430/480 serije. Mobilna štampa je unapređena i pojednostavljena zahvaljujući tehnologijama NFC i klaud (cloud, eng. oblak, servisi za čuvanje podataka na internetu, prim. prev.). Korisnici mogu da štampaju, skeniraju i faksiraju tako što će dodirnuti štampač svojim mobilnim uređajem sa NFC tehnologijom ili upotrebom Samsungove Mobile Print aplikacije. Sa Mobile Print aplikacijom, korisnici mogu i da sačuvaju skenirane dokumente direktno u telefonu. Štampači iz ove serije takođe su kompatibilni sa servisima za štampanje sadržaja sa klauda kao što je Samsung Cloud PrintTM.\nBrza i kvalitetna štampa – štampači u seriji C430 i C480 odlikuju se procesorima sa jezgrima od 400 MHz i 800 Mhz i mogu da štampaju 18 stranica u minuti (ppm) u monohromatskom režimu i 4 stranice u minuti u boji. Xpress C430/480 serija podržava poboljšanu rezoluciju do 2.400 x 600 tačaka po inču (dpi). Samsungova jedinstvena tehnologija renderovanja izoštrava tekst i donosi jasniju sliku.\nDugoročna ušteda – Serija se odlikuje ekološkim funkcijama kao što su One Touch Eco Button i Easy Eco Driver. Ovim funkcijama korisnici mogu da menjaju podešavanja za štampu za svaki dokument pojedinačno, na primer, konverzijom masnih slova u obična ili štampanjem samo teksta u dokumentu koji sadrži i slike i tekst. Očekuje se da ove funkcije donesu dugoročne uštede, smanjenjem potrošnje tonera do 20 odsto.\nNovi štampači dostupni su na srpskom tržištu po maloprodajnim cenama – štampač C480 je 29.000 dinara, C480FN košta 36.000, C480FW je 39.000, C480W je 32.400, dok je za C430 potrebno izdvojiti 18.000 odnosno za C430W 21.200 dinara.


Crnogorci uhapšeni na Jahorini kažu da nisu "škaljarci" i da su "samo bili na odmoru" - NTV Arena Bijeljina\nNjih trojica uhapšeni su u velikoj policijskoj akciji zbog sumnje da su prateći Tamaru Zvicer, supruga Radoja Zvicera, koja je sa porodicom i prijateljima boravila u jednom od najluksuznijih hotela na Jahorini, planirali da naprave sačekušu njenom suprugu Radoju Zviceru. U istom periodu rezervaciju na planini imao je i Veljko Belivuk, zvani Velja Nevolja, predvodnik najopasnije kriminalne organizacije u Beogradu i Zvicerov saradnik, međutim Nevoljine planove “poremetilo” je hapšenje njega i 20 članova njegove kriminalne grupe.\n– Gnusni navodi kojima se opisujemo kao članovi bliski škaljarskom kriminalnom klanu i veoma opasne osobe nanijeli su, ne samo nama, nego i našim porodicama ozbiljnu duševnu štetu, narušavajući nam ugled i reputaciju u društvu. Ne postoje nikakvi materijalni dokazi, zbog čega ćemo zaštitu potražiti pred sudom – napisali su Kršić, Roganović i Sjekloća u saopštenju za crnogorske medije, prenosi Blic.\nPolicija je zatim blokirala puteve na Jahorini i zaustavila je „golf pet“ u kojem je bio Kršić i „golf sedam“ u kojem su se nalazili Roganović i Sjekloća.\nTags: crna gora, jahorina, rs, skaljarski klan, zemlja\nVatra zahvatila krovnu konstrukciju i sprat kuće, povrijeđen vatrogasac


Specijalni istražitelji vazduhoplovstva i NCIS\nVojna policija (MP) može istražiti zločine u bazama i instalacijama, ali neki zločini zahtevaju detektivski dodir. Svaka grana službe ima svoje metode i nazive radnih mjesta za krivične istrage, ali sve su federalni policajci. Pored istraživanja krivičnih djela i drugih većih krivičnih dela koja uključuju vojsku kod kuće, vojni kriminalistički istraživači su u koordinaciji sa drugim Federalnim agencijama za sprovođenje zakona i čak se bave ratnim zločinima i antiterorističkim misijama u inostranstvu.\nVazduhoplovna kancelarija za specijalne istrage (AFOSI)\nKao i njihovi kolege u vojnim i marinskim CID-ima, specijalni istražitelji u Vazduhoplovstvu istražuju glavne i osjetljive zločine u svojoj službi. Konkretno, Priručnik o klasifikaciji vazduhoplovnih snaga upućen nam je da posebni istražitelj "počinje krivično djelo, privredni kriminal, kontraobaveštaj, zaštitu od sile, podobnost osoblja, kompjuterski kriminal, istrage tehničkih službi i posebna istraživanja". Iako lokacija za zapošljavanje vazduhoplovnih snaga oglašava samo polje karijere policajaca, početna strana AFOSI-a nas uvjerava da postoje i karijere u posebnim istragama koje su otvorene za pripadnike avijacije i civile.\nČlanovi koji se upisuju u članstvo AFOSI trebaju barem srednjoškolsko obrazovanje, moraju imati dobre pisane i verbalne komunikacijske vještine i dokazati da su kvalifikovani za odobrenje Top Secret. Takođe, mogu se prijaviti samo avijani koji već služe u drugom polju karijere (bilo koji će raditi) sa rangom između višeg aviona (E-4) i voditelja osoblja (E-5) i sa manje od deset godina službe. Takođe mogu biti izuzeci za neke tehničke narednike (E-6). Oni koji se kvalifikuju započinju proces koji može trajati do pet meseci, videvši svog lokalnog AFOSI službenika za intervju. Rezervisti koji se nalaze na rang listi E-5 ili E-6 mogu se takođe prijaviti za obuku i dodelu kao poseban istraživač.\nOvlašćeni službenici mogu da podnesu zahtev da postanu posebni agenti na ulaznom nivou, a istovremeno zarađuju u vazduhoplovnoj akademiji, službi za obuku rezervnih službenika ili školskoj školi za službenike. Na vebsajtu AFOSI-a čak se tvrdi da će razmatrati prijave od oficira koji su ispušteni od inicijalne obuke za njihov prvobitni posao, ali nisu zainteresovani za prekvalifikaciju kvalifikovanih i iskusnih oficira iz drugih oblasti karijere.\nNeki od specijalnih agenata AFOSI su savezni civilni službenici i zahtijevaju barem jednu diplomu sa najmanje 2.95 bodova. Iskustvo za sprovođenje zakona nije neophodno, ali kao i kod drugih saveznih zakona, kao što je FBI, specijalni skupovi veštine mogu ojačati slučaj potencijalnog agenta, kao što je poznavanje stranog jezika ili oblasti, računovodstva ili forenzičke nauke.\nVazduhoplovstvo takođe regrutuje izuzetne studente tokom posjeta koledžnog univerziteta da učestvuje u programu PALACE, osmišljenim da omogući odabranim osobama sa trogodišnjim plaćenim obukom kao privremeni zaposlenici AFOSI-a i, ukoliko bude uspješan, stalnu poziciju.\nSpecijalni istražitelji u početku treniraju oko pet mjeseci u Federalnom centru za sprovođenje zakona, Gynco, u Gruziji. Njihove prvih 11 nedelja su obuhvaćene opštim kursom za istraživača zajedno sa pripravnicima iz drugih saveznih agencija, nakon čega sledi osam nedelja više treninga za rad u AFOSI-u, koji uključuje i obuku u učionici i simulirani rad kao poseban istraživač.\nCrkvena kriminalistička istražna služba\nZahvaljujući procesuiranju CBS-a, NCIS je sada ime domaćinstva.\nZa razliku od sestrinskih službi, istražna ruka mornarice je strogo civilna agencija za provođenje zakona (iako vrednuju kandidate sa prethodnim iskustvom u mornarici ili naoružanim osobama). Za potpunu početnu karijeru u NCIS-u, odložim se odličnom specijalnom agentu Timothy Timothy Roufa Profil karijere .\nAli postoje neke mogućnosti za one koji trenutno služe za rad sa NCIS-om:\nMarine CID Agenti\nU istom brodu (dobili ga?), Mornarički mornarički korpus su koordinirali svoje istraživačke napore od 1999. godine tako što su brojni marinci u CID-u radili kao agenti NCIS-a. Priručnik o vojnoj specijalnosti (MOS) u korpusu navodi da trenutni CID agenti mogu zatražiti zadatak, ali moraju biti pregledani, intervjuirani i prihvaćeni od strane NCIS-a.\nIako postoje oskudne informacije o tome, NCIS ima vojne, a ne civilne, agente u mornaričkoj rezervi da pozovu u vremenu nestašice ili krize. U saopštenju za štampu u mornarici 2002. godine istaknuta je uloga rezervnih agenata u svijetu post-9/11, njihovom jedinstvenom doprinosu kao mornarima sa "ogromnom količinom iskustva iz stvarnog svijeta" i činjenica da rezervisti NCIS prolaze kroz svoj jedinstveni program obuke da zaradite status saveznog agenta. Međutim, u saopštenju nije bilo jasno da li su svi rezervisti NCIS-a naručeni, ili ako se i oni mogu prijaviti, niti je opisao kako se pridružiti programu.\nTehnološka mreža mornaričke kriminalističke mreže (CTN)\nSavjeti za pronalaženje posla na nivou entiteta\nVojne obveznice i razmjene\nStvari koje treba uzeti u obzir prilikom odlučivanja da li će se pridružiti mornarici\nKako podržati vojnike\nUobičajeni uslovi u muzičkom poslu\nBOLO u zakonu o izvršenju zakona: "Budi na razgledanju"


Starosna granica za žene koje ulaze u proces VTO o trošku države povećana na 42 godine - Specijalna bolnica Beograd\n“Činjenica da je sama starosna granica povećana je ohrabrujuća i to je jedan korak u moru koraka koji nas očekuju u narednom periodu. Nadamo se da će biti još nekih povećenja starosnih granica i da će mnoge žene imati šansu da se ostvare kao majke i nadam se da ću i ja uspeti u tome”, objašnjava Gordana Đorđević.\n“Naši dopisi su urodili plodom ali mi bismo želeli da se nastavi ovako pozitivna atmosfera, da se starosna granica pomera ali ujedno želimo da apelujemo na grad s obzirom na druge lokalne samouprave i da Beograd finansira još jednu vantelesnu oplodnju jer bi to naravno svim parovima značilo”, navodi Sandra Jovanović iz Udruženja “Šansa za roditeljstvo”.\n“Dobili smo zvanično i odluku i novim pravilnikom o obimu i sadržaju kojim se predviđaju prava iz obaveznog osiguranja koji je stupio na snagu pre nekoliko dana. Predviđena su tri pokušaja a starosna granica se pomerila na 42 godine, tako da to su veoma lepe vesti za mnoge parove”, objašnjava Stefanović.\n“Medicinski je potpuno opravdano, mi smo o tome pričali tokom protekle godine, to je savetovala i Republička stručna komisija, i iskustva drugih država sveta su takve da se te granice pomeraju, mi sada imamo i mnogo starije trudnice”, navodi Stefanović.


Genetska predispozicija nije jedini faktor koji povećava rizik od raka pluća - eKlinika\n17:00 - 27. 08. 2021.\nRak pluća je jedan od najčešćih oblika karcinoma u savremenom svetu, sa najvišim procentom smrtnosti kao jedne od malignih bolesti. Nalost, ukoliko osoba ima porodičnu istoriju ovog oboljenja, veća je verovatnoća da će je dobiti. Povećani rizik može biti posledica genetskih mutacija ili kombinovanih faktora načina života i uslova okoline, poput pušenja i izloženosti kancerogenim materijama, kakva je radon. Ponekad genetske promene nemaju racionalno objašnjenje, kao ni okidač za pojavu, ali i pored toga što je njihov uticaj na pojavu bolesti nesumnjiv, naučnici još uvek nisu potpuno sigurni u mehanizme aktiviranja.\nGeni mutiraju na različite načine i zbog više uzroka\nSvetska zdravstvene organizacija navodi da je karcinom pluća bio drugi najčešći rak u svetu 2020. godine, sa 1,8 miliona smrtnih slučajeva, što ga čini najčešćim uzrokom smrti od raka. Pušenje je i dalje primarni uzrok pojave, odgovoran za oko 80 do 90 odsto slučajeva. Što se tiče genetske predispozicije, stručnjaci procenjuju da njoj pripada približno 8 odsto dijagnostikovanih slučajeva. Neki od ovih genetskih faktora rizika su nasledni, što znači da vuku porodično nasleđe, ali geni neke osobe mogu da mutiraju zbog faktora okoline, poput pušenja i izloženosti zagađenju.\nOstali uzroci koji uslovljavaju pojavu raka pluća\nI izloženost pasivnom pušenju takođe može povećati šanse za razvoj raka pluća, a pojedinci koji puše i koji se takođe susreću sa faktorima rizika iz životne sredine, poput izloženosti radonu, u još većem su riziku.\nOstali faktori koji mogu da doprinesu riziku su:\nIzloženost radonu: ovaj radioaktivni gas se prirodno nalazi u životnoj sredini, a budući da je bez boje i mirisa, ne detektuje se lako.\nUticaj opasnih hemikalija: osobe koje rade sa azbestom, uranijumom, kadmijumom, arsenom ili raznim naftnim derivatima takođe imaju povećan rizik od raka pluća\nZagađenje raznim česticama: čestice iz dima, prašine i drugih izvora koje ulaze u vazduh takođe mogu da utiču na pojavu bolesti\nGenetski faktori: pojedinci sa određenim genetskim faktorima u dokazanom su riziku.\nKako porodično genetsko nasleđe utiče na pojavu raka pluća\nGenetske mutacije koje doprinose pojavi raku pluća mogu biti nasledne, što znači da je veća verovatnoća da će osoba razviti rak pluća ako je bolest u prošlosti već bila prisutna u porodici. Jedna studija iz 2011. godine dokazala je kod određenih osoba, kod kojih je karcinom pluća već imao zabeležene slučajeve u porodici, postoji veća šansa za oboljevanje, čak i ako su mlade i nikada nisu pušile.\nPromene DNK u određenom hromozomu, poput hromozoma 6, mogu na različite načine uticati na rizik od raka pluća. Neki ljudi mogu naslediti gene koji ih čine manje sposobnim da razlože hemikalije koje izazivaju rak u duvanskom dimu, dok drugi mogu da naslede nemogućnost obnavljanja svoje DNK, što ih čini posebno ranjivim na uticaj zračenja i hemikalija koje izazivaju rak. Pojedini slučajevi raka pluća nastaju zbog mutacije receptora epidermalnog faktora rasta (EGFR) koji pomaže ćelijama da rastu, a promena kod njih utiče na to da rastu van kontrole. I one, takođe, mogu da izazovu pojavu malignih ćelija.\nStečene genetske mutacije\nMeđutim, rak pluća može se javiti i u porodicama usled zajedničkih faktora okoline i životnih navika, ako, recimo, žive u području sa velikom količinom opasnih hemikalija.\nPušenje takođe može uticati na članove porodice, a istraživanja pokazuju da je veća verovatnoća da će deca koja žive sa roditeljima koji puše, i sama konzumirati cigarete. Takođe, život sa nekim ko puši izlaže decu uticaju štetnih hemikalija. Izloženost određenim toksinima iz okoline, i to je dokazano u istraživanjima, može da promeni način na koji ćelije rastu, dele se i umiru.\nMogućnost genetskog testiranja\nU cilju dijagnostikovanja i uspešnijeg lečenja raka pluća, može se raditi genetsko testiranje koje podrazumeva detekciju specifičnih biomarkera ili promena u genima. Lekar uzima uzorak tumora i šalje ga u laboratoriju, gde se testira tumorsko tkivo na abnormalnu DNK. Uz to, lekar na osnovu specifičnih mutacija može da donese bolju odluku o najboljem terapijskom tretmanu, a obolela osoba tada može da se podvrgne ciljanom lečenju, koje može da bude efikasnije. Identifikaciju biomarkera može da se radi i iz testa krvi.\nNačini za smanjenje rizika\nSvaki pojedinac, bez obzira na to da li u porodičnoj istoriji ima slučajeve raka pluća, može da utiče na smanjenje rizika:\nizbegavanjem duvanskog dima\nako prestane da puši\nsmanjenjem izloženosti radonu\nizbegavanjem i adekvatnom zaštita od kancerogenih materija.\nAko imate genetsku predispoziciju za oboljevanje, obavezno radite i kontrolne preventivne preglede.\n18. 06. 2021. 10:00


Pompeo u posjeti Evropi uprkos procesu pokrenutom u Predstavničkom domu\nAmerički državni sekretar Mike Pompeo otvorio je svoju evropsku turneju u utorak u Italiji, uprkos procesu opoziva predsjednika Donalda Trumpa kojeg je pokrenuo Predstavnički dom američkog Kongresa.\nPompeo je stigao u Rim par sati nakon što su američki zvaničnici potvrdili njegovo učešće u telefonskom razgovoru od 25. jula između Trumpa i ukrajinskog predsjednika Volodimira Zelenskog na osnovu kojeg je pokrenut proces opoziva Trumpa.\nPompeo je prvi dužnosnik predsjedničkog kabineta za kojeg se zna da je čuo kako Trump pritiska ukrajinskog lidera kako bi istražio sina bivšeg potpredsjednika Joea Bidena zbog korupcije, prenosi Reuters.\nPompeo nije razgovarao o tom pitanju tijekom susreta sa novinarima pri ukrcavanju u avion, ali ranije je rekao kako ne vjeruje da je bilo koji službenik State Departmenta postupio neprimjereno u kontaktima s ukrajinskom vladom.\nSud traži od Pompea da dostavi dokumente povezane sa Ukrajinom, a nekoliko aktuelnih i bivših dužnosnika State Departmenta trebalo bi početkom ove sedmice dati iskaze istražiteljima Predstavničkog doma Kongresa.\nDolazak američkog državnog sekretara u Rim također se podudara sa objavljivanjem informacija da je američki predsjednik tražio od australskog premijera Scotta Morrisona i drugih stranih lidera, pomoć u istraživanju ispitivanja Roberta Muellera o ruskom uplitanju u američke izbore 2016. godine.\nPompeo će se u utorak susresti sa italijanskim predsjednikom i premijerom, ali će se javno obratiti tek u srijedu.\nIz Italije, Pompeo putuje u Crnu Goru i Sjevernu Makedoniju i završava svoj evropski put u Grčkoj.\nPredstavnički dom pokrenuo proceduru za Trampov opoziv\nPompeo se raduje 'istorijskoj prilici' da poseti Crnu Goru


EU PUCA PO ŠAVOVIMA: Orban demontirao lažnu i veštačku tvorevinu država! - Naša Borba\nEU PUCA PO ŠAVOVIMA: Orban demontirao lažnu i veštačku tvorevinu država!\nPočeo je Orban, nastavio Kačinjski, drugi su tu i tamo probali da ih oponašaju. Evropska unija ima problem sa demagozima u sopstvenim redovima, piše Dojče vele.\nStvar komplikuje to što obe strane imaju veliki ucenjivački potencijal.\nLetos je francuski predsednik Emanuel Makron konstatovao da problemi EU sa pojedinim istočnoevropskim zemljama ne mogu da se svedu na spor sa mađarskim premijerom Viktorom Orbanom, već da je problem mnogo dublji.\nMakron je to nazvao fundamentalnim istočno-zapadnim evropskim raskolom.\nNeki analitičari su bili vrlo zabrinuti kada je letos populista Janez Janša kao premijer Slovenije preuzeo predsedavanje Savetu EU. Janša vređa novinare na Tviteru, voli provokacije i zove Orbana „prijateljem“.\nNa početku slovenačkog predsedavanja najvažnijem telu Evropske unije Janša se pobrinuo za novi skandal, jer je na fotografijama zaokruživao slovenačke sudije koje smatra „komunističkim“ i problematičnim.\nPosle toga se ponašao uglavnom neupadljivo. Ali Janša je bio na Orbanovoj strani u sporu Brisela i Budimpešte u vezi sa jednim zakonom koji diskriminiše homoseksualce, kao i na strani Varšave u sporu oko poljskog razgrađivanja pravne države.\nI nedavni izbori u Pragu su pokazali da populisti mogu biti smenjeni na izborima. Andrej Babiš je smenjen kao premijer i novu većinu čini široka proevropska koalicija. I u Bugarskoj je u trećem pokušaju na vlast došla proevropska vlada, a u Rumuniji socijaldemokrate, koji vladaju u koaliciji sa antievropskim snagama, nisu uspeli da prošire svoju bazu.\nKada je sredinom decembra predsednik Sjedinjenih Država Džozef Bajden održao „samit demokratije“, predstavnici Mađarske nisu bili pozvani. Time je Budimpešta svrstana u „otpadničke režime“.\nOrban otvoreno zagovara „neliberalnu demokratiju“ u koju spada stalna kulturološka borba protiv vrednosti koje preovlađuju u EU. „Mi smo liberalnu demokratiju koja doživljava brodolom zamenili hrišćanskom demokratijom 21. veka, a ona kao ciljeve ima tradiciju i bezbednost“, objasnio je Orban.\nNezaustavljiva poplava državne propagande trebalo bi da obezbedi indoktrinaciju stanovništva i da opravda taj način vladavine. U Budimpeštu rado dolaze populisti iz celog sveta, iz Francuske Marin le Pen, iz SAD Majkl Pens.\nPrethodni tekstSNS POSLANIK: Opozicija želi da ubije Vučića ili nekog njegovog člana porodice!\nSledeći tekstHRABRI ČAČANI PRKOSE SISTEMU: Blokiraćemo autoput kada Vučić dođe!